Kaapse Vlakte was 'n kiesafdeling vir die Suid-Afrikaanse Volksraad van 1929 tot 1953. In die eerste verkiesing op die Kaapse Vlakte wen Alexander John Chiappini van die Suid-Afrikaanse Party met 'n meerderheid van 533 teen die Nasionale Party se W. McGregor. Twee onafhanklikes, D.G. Wolton en P.J. Wolmarans het onderskeidelik 93 en 84 stemme gekry. Chiappini bly net LV tot 7 April 1933, want voor daardie verkiesing word Kaapse Vlakte tydelik afgeskaf. In 1938 is die kiesafdeling terug en nou wen die Verenigde Party se Reuben John du Toit, LV vir Maitland van 1933 tot 1938 en Pinelands van 1953 tot 1958, met 'n meerderheid van 1 882 teen W.R. Laubscher van die Gryshemde. Die Arbeidersparty se J.W. Emmerich was derde en die Dominiumparty se H.E. Sedgwick vierde. Du Toit behou Kaapse Vlakte in 1943 met 'n meerderheid van 3 385 stemme teen die onafhanklike A.G.H. Loubser en die Kommunistiese Party se J.H. Fourie. Du Toit kry 4 559 stemme vergeleke met Loubser se 1 174 en Fourie se 1 165.


De Rust is dorpie in die Wes-Kaap, Suid-Afrika. Dit is geleë aan die suidelike ingang van Meiringspoort op die N12 nasionale pad. Ongeveer 5 km suidoos van De Rust word die Olifantsrivier in die Stompdriftdam opgedam. De Rust is in 1900 gestig op die plaas De Rust waarvan die eerste eienaar J.P. Meiring was na wie Meiringspoort genoem is. Die naaste groot dorp is Oudtshoorn, 35 km wes van De Rust. Dit is in 2011 aangewys as Rapport en Kwêla se "Dorp van die Jaar". De Rust se munisipale raad het in 1988 'n wapen by die Buro vir Heraldiek geregistreer: In rooi, aan die kante rond uitgesny van goud, 'n golwende versmalde dwarsbalk van die een in die ander, blou en goud, in die skildhoof 'n silwer vyfpuntige ster. Die helmteken is 'n druiwetros tussen twee volstruisvere, en die wapenspreuk "Rus en vrede". Lys van dorpe in Suid-Afrika Broer Matie, rolprent wat hier verfilm is. NG gemeente De Rust Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek De Rust". Sensus 2011.


Die Okavango-kurper (Tilapia ruweti) is 'n varswatervis wat in die Okavangodelta, die boonste gedeelte van die Zambezirivier en suidelike sytakke van die Kongorivier voorkom. In Engels staan die vis bekend as die Okavango tilapia. Die vis se kleur wissel; die lyf is olyf of helder blinkgroen met 8-9 vertikale olyf-ligpers strepe oor die lyf. Die kop is blinkgroen en blou (ligpers by broeiende mannetjies). Die vinne is ligpers of gelerig en die anale- en stertvinne is bedek met kolletjies. Die dorsale vin se rand het drie kleure: blou, wit en rooi. Broeiende wyfies word donker groenswart. Die vis word tot 104 mm lank. Die vis leef in moerasse en vloedvlaktes wat redelike plantegroei bevat. Hulle vreet detritus, sagte plantegroei en inseklarwes. Die mannetjie is gebiedsgebonde en lok wyfies na sy area. Die wyfies maak 'n pieringvormige nes waarin die eiers gelê en bevrug word. Die wyfie versorg die larwes terwyl die mannetjie die area bewaak. Alfabetiese lys van visse Kurper Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Tilapia-ruweti.html Skelton, Paul: A Complete Guide to the FRESHWATER FISHES of Southern Africa.. 2001.


Blanco is 'n dorpie net noordwes van George in die Wes-Kaap, Suid-Afrika. Die dorpie het ontstaan as Suid-Stasie toe die Montagupas gebou is en is langs die N12 nasionale pad aan die voet van die Outeniekwapas. Vandag is dit bekend vir die hops wat hier verbou word. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


UTC+01:30 is 'n tydsone wat een en 'n half uur na Gekoördineerde Universele Tyd (UTC) is. Dit word egter nie meer gebruik nie. Die tydsone is vanaf 1892 tot 1903 deur die voormalige regerings van die Oranje-Vrystaat, Transvaal en die Kaapkolonie gebruik. Dit is ook vir 'n kort rukkie in die voormalige Duits-Suidwes-Afrika (die hedendaagse Namibië) gebruik. Suid-Afrikaanse Standaardtyd


Messier 54 of M54 (ook bekend as onder meer NGC 6715) is ’n bolvormige sterreswerm in die sterrebeeld Boogskutter. Dit is in 1766 deur Charles Messier ontdek wat dit in sy katalogus van komeetagtige voorwerpe opgeneem het. Voorheen is geglo M54 behoort tot die Melkweg en is sowat 50 000 ligjare van die Aarde af, maar in 1994 is ontdek dit behoort waarskynlik tot die Sagittarius- Elliptiese Dwergsterrestelsel. Volgens moderne ramings is M54 sowat 87 000 ligjare van hier en het dit ’n radius van 153 ligjare. Dit is een van die digste bolswerms en het ’n absolute helderheid van 850 000 keer dié van die Son: sowat -10. M54 is redelik maklik om te vind. Dit is naby die ster Zeta Sagittarii. Die onderskeie sterre kan egter selfs met groter amateurteleskope nie gesien word nie. In Julie 2009 het ’n span sterrekundiges bekend gemaak hulle het bewyse van ’n swartkolk in die kern van M54 gevind. Siegel, Michael H.; Dotter, Aaron; Majewski, Steven R.; Sarajedini, Ata; Chaboyer, Brian; Nidever, David L.; Anderson, Jay; Marín-Franch, Antonio;


Indore (Hindi: इन्दौर, Indaur; [ɪnˈdɔər]) is die grootste stad in die Indiese deelstaat Madhya Pradesh en die mees bevolkte metropolitaanse gebied in Sentraal-Indië, met 'n bevolking van 1 960 631 in 2011. Die stad is 'n belangrike nywerheidstad, vervoer- en kultuursentrum. In die omgewing van Indore word landbougewasse soos mielies en koring verbou. Indore was een van die gasheerstede tydens die Krieketwêreldbeker 1987.    Hierdie Indië-verwante artikel is 'n saadjie. U kan wikipedia help deur dit uit te brei.


Muhammadu Buhari (* 17 Desember 1942) is die voormalige leier van Nigerië se CPC. Hy is die president van Nigerië en het op 29 Mei 2015 die opvolger van Goodluck Jonathan geword. Buhari is 'n afgetrede Generaal-majoor van die Nigeriese weermag wat tussen 1983 en 1985 ná 'n militêre staatsgreep vanaf 1983 tot 1985 as staatshoof van Nigerië gedien het. Die term Buharisme word toegeskryf aan die militêre regering onder Buhari. Buhari het onsuksesvol vir die amp van president in die verkiesings van 2003, 2007 en 2011 aangetree. In Desember 2014 is hy benoem as die All Progressives Congress se presidentskandidaat vir die verkiesings in Maart 2015. Buhari het die algemene verkiesing in 2015 gewen en die huidige president Goodluck Jonathan verslaan. Buhari is 'n boorling van Daura in Katsina; hy is van Fulani-etniese agtergrond. Buhari het verklaar dat hy vir alles verantwoordelik is wat tydens sy militêre bewind gebeur het en gesê dat hy nie die verlede kan verander nie. Hy beskryf homself ook as 'n "bekeerde demokraat". "Muhammadu Buhari Presidential Candidate". thisisbuhari.com (in Engels). Geargiveer vanaf die oorspronklike op 15 Oktober 2018.


’n Intergalaktiese ster is ’n ster wat buite ’n sterrestelsel voorkom en nie deur swaartekrag aan ’n stelsel gebind word nie. Hoewel voorheen baie in sterrekundige sirkels daaroor gedebatteer is, word nou geglo hulle het in sterrestelsels ontstaan, maar is óf deur botsings tussen sterrestelsels óf as deel van ’n veelvoudige ster deur ’n swartkolk die ruimte ingewerp. Sulke swartkolke kom in die middel van baie sterrestelsels voor. Die algemene beskouing dat sterre net in sterrestelsels voorkom, is in 1997 verkeerd bewys met die ontdekking van ’n groot groep intergalaktiese sterre. Die eerste een wat ontdek is, was in die Virgo-sterrestelselswerm. Daar word nou geglo sowat ’n biljoen (miljoen miljoen) sulke sterre kom in dié swerm voor. Hulle is sowat 300 000 ligjare weg van die naaste sterrestelsel. Die manier waarop hierdie sterre vorm, is steeds ’n raaisel, maar verskeie geloofwaardige hipoteses is al voorgestel en deur astrofisici gepubliseer. Die algemeenste hipotese is dat die botsing tussen twee of meer sterrestelsels sommige sterre tot in die intergalaktiese ruimte kan skiet. Hoewel sterre meestal in sterrestelsels voorkom, kan hulle deur swaartekrag weggeskiet word wanneer sterrestelsels bots.


Eizo Yuguchi (湯口 栄蔵, Yuguchi Eizo?, 4 Julie 1945 - 2 Februarie 2003) was 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Sappi is die algemene naam vir "South African Pulp and Paper Industries", 'n maatskappy wat papier, pulp en chemiese neweprodukte vervaardig. Die maatskappy is in 1936 in Suid-Afrika gestig en sy hoofkantoor is in Johannesburg. Hulle het aanvanklik begin met die vervaardiging van papier uit die strooi van mielies en koring en het later houtpulp gebruik. Sappi het onder andere fabrieke in Springs, Kaapstad, Ngodwana, Umkomaas en aan die Tugelarivier. Hulle het ook fabrieke in Noord-Amerika, Europa en Asië. Ensiklopedie van Suidelike Afrika; Eric Rosenthal; 1967 Sappi se webtuiste Maatskappy se profiel op Yahoo.com Hierdie artikel is ’n saadjie. Voel vry om Wikipedia te help deur dit uit te brei.


Die 30ste Dinastie (ook Dinastie XXX geskryf; 380–343 v.C.) was ’n koningshuis van Antieke Egipte. Dit het regeer in die Laat Tydperk. Die dinastie het begin ná Nectanebo I se afsetting van Nefaaroed II, die seun van Hakor. Nectanebo het teen November 380 v.C. beheer oor die hele Egipte verkry, maar het ’n groot deel van sy bewind gebruik om sy koninkryk teen Persië te verdedig. Sy seun, Teos, het ná sy pa se dood die Persiese gebiede van wat nou Sirië en Israel is, aangeval en het net begin sukses behaal toe hy sy troon verloor deur die toedoen van sy broer, Tjahepimoe. Tjahepimoe het van Teos se ongewildheid gebruik gemaak om sy eie seun, Nectanebo II, tot koning te verklaar en die leër het hulle agter Tjahepimoe geskaar. Nectanebo II se bewind is ook oorheers deur aanvalle van Persië, wat Egipte beskou het as ’n Persiese provinsie in opstand. Eindelik het Artaxerxes III van Persië Egipte in 343 v.C. weer binnegeval en Nectanebo het na Nubië gevlug.


Petrus Lafras Uys (1797 - 1838) is gebore op Potteberg in die distrik Swellendam op 10 Julie 1797, hy was 'n Voortrekkerleier wat in 'n vergeldingsekspedisie teen die Zoeloes omgekom het in die Slag van Italeni in 6 April 1838. Hy het die grootste gedeelte van sy vroeëre lewe aan die Oosgrens deurgebring, hy het ook deelgeneem aan die Sesde Grensoorlog en in 1837 sluit hy aan by 'n geselskap wat uit 23 waens van 100 tot 'n 150 trekkers aan, wat deur sy vader Jacobus Uys gelei is. Sy vader Jacobus Uys was ook in 1837 geeer met 'n Bybel van die Britse Setlaars wat op Grahamstad aan hom gee is. Hy het 'n rol gespeel in die beplanning van die regering van die Trekkers en om hulle te motiveer om KwaZulu-Natal binne te gaan. Hy sterf op 6 April 1838 saam met sy seun Dirkie Uys by Italeni nadat hulle deur die Zoeloes omsingel was. Piet Uys se geboortedag is onbekend, maar hy is op 23 Oktober 1797 in Swellendam gedoop. Sy pa was ’n baie godsdienstige man en het die bynaam van Koos Bybel gehad.


Witogies of brilvoëls (Zosteropidae) is 'n groot familie van voëls in die orde van sangvoëls (Passeriformes). Die familie omvat 125 spesies. Witogies het hul naam te danke aan die opvallende ring van wit veertjies om die oog. Witogies vreet hoofsaaklik heuning en vrugte, maar sal ook op insekte voed. Hulle is baie behendige klein voëltjies wat 'n redelik kompakte nes in die vurk van 'n tak bou. Hierdie relatief klein, tropiese sangvoëls kom oor 'n groot gebied voor wat strek van Afrika, Asië tot Polinesië, Nieu-Guinee en Australië. Hulle leef hoofsaaklik in bosse, aan bosrande en in tuine, van seevlak tot 3000 meter bo seespieël. Die meeste van hierdie voëls is standvoëls. Die familie word in die volgende genera onderverdeel: Apalopteron (1 spesie) Chlorocharis (1 spesie) Cleptornis (1 spesie) Dasycrotapha (3 spesies) Heleia (2 spesies) Lophozosterops (6 spesies) Madanga (1 spesie) Megazosterops (1 spesie) Oculocincta (1 spesie) Rukia (2 spesies) Sterrhoptilus (3 spesies) Tephrozosterops (1 spesie) Woodfordia (2 spesies) Yuhina (11 spesies) Zosterops (87 spesies met drie uitgestorwe spesies) Zosterornis (5 spesies) Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Wikimedia Commons het meer media in die kategorie Witogies.


Gran Canaria (Spaanse uitspraak: [ɡɾaŋ kana.ɾja]; oorspronklik "Groot eiland van honde") is die tweede digsbevolkte eiland van die Kanariese Eilande, 'n Spaanse eilandgroep geleë in die Atlantiese Oseaan sowat 150 kilometer (93 myl) van die noordwestelike kus van Afrika en oor die 1 350 km (838 myl) van Europa. Dit het 'n bevolking van 838 397 wat ongeveer 40% van die totale bevolking van die sewe eilande uitmaak. Gran Canaria is bevolk deur die Canarii (Guanchen), wat reeds in 500 v.C. hier aangekom het. Die Canarii het die eiland "Tamaran" of "Land van die dappere" genoem. Na meer as 'n eeu van Europese aanvalle en pogings om verowering is die eiland op 29 April 1483 beset ná 'n veldtog wat vyf jaar geduur het, deur die kroon van Castile, met die steun van Koningin Isabella Ek. Die verowering het geblyk 'n belangrike stap te wees in die uitbreiding van die Verenigde Spanje. Die hoofstad Las Palmas is op 24 Junie 1478 onder die naam "Real de Las Palmas" gestig deur Juan Rejón, hoof van die invallende Castiliaanse leër.


Sir Julius Charles Wernher (1850 - 1912) was mynmagnaat en deel van die sogenaamde Randlords. Hy is gebore in Darmstadt, Duitsland. Sy vader was verbonde aan die Groothertog se hof. Hy veg in die Frans-Duitse Oorlog van 1870/1. Hy aanvaar diens by Jules Porgès in Parys, net soos Alfred Beit. In 1871 stuur Porgès hom na Kimberley as 'n verteenwoordiger. Hier word hy verkies tot die mynraad en word 'n ryk en vooraanstaande man. Nadat goud aan die Witwatersrand ontdek is, brei hy sy werk soontoe uit. In 1888 word hy een van die vier oorspronklike Lewenslange Presidente van De Beers Consilidated Mines. Hy vestig hom in Londen as vennoot van Porgès toe dié aftree in 1889. Hy sit sy besigheid voort onder die naam Wernher, Beit & Co. Dit was die grootste mynhuis in die wêreld wat die Rand Mines-groepe en ander belange beheer het. Hy het Suid-Afrika net af en toe besoek en die res van sy lewe in Engeland gewoon. Hy was ook 'n kunsversamelaar. Ten tyde van sy afsterwe het hy 'n boedel van £11,000,000 nagelaat. Ensiklopedie van Suidelike Afrika, Eric Rosenthal, 1967.


Die Murrumbidgee (Engels: Murrumbidgee River, [mʌrəmˈbɪdʒi]) is met 'n lengte van 1 488 km Australië se tweede grootste rivier. Die Murrumbidgee is die grootste sytak van die Murrayrivier. Die Murrumbidgee ontspring net suid van Canberra, Australië se hoofstad, op 'n hoogte van 1 500 m aan die voet van die Peppercorn Hill in die Fiery Range van die Snowy Mountains (Australiese Alpe, Groot Skeidingsgebergte). Aansluitend loop dit 1 488 km in 'n wes-noordelike rigting deur die Australiese deelstaat Nieu-Suid-Wallis, voordat die Murrumbidgee naby Boundary Bend met die Murrayrivier saamvloei. Murrumbidgee beteken "groot water" in die Wiradjuri-taal, een van die lokale Aboriginale tale. Die rivier self loop deur verskeie tradisionele gebiede van inheemse Australiërs, tuis van verskeie inheemse stamme. "Our Catchment". Murrumbidgee Catchment Management Authority (in Engels). Government of New South Wales. 2013. Geargiveer vanaf die oorspronklike op 27 Januarie 2014. Besoek op 10 Februarie 2015. (en) "Map of Murrumbidgee River". Bonzle.com. Besoek op 10 Februarie 2015. (en) Macquarie ABC Dictionary.


Dr. Berna Ackerman (27 November 1935 – 10 Augustus 2015) was 'n Suid-Afrikaanse skrywer en musiekdosent. Sy het die ATKV-Prosaprys en M-Net-boekprys vir haar semi-outobiografiese boek, Liesbet Delport se oorlogboek, ontvang. Die boek handel oor haar as Bloemfonteinse kind ten tye van die Tweede Wêreldoorlog. Ackerman was jare lank 'n musiekonderwyser aan die Hoërskool Sentraal, Hoërskool Eunice, Hoër Meisieskool Oranje en die Bloemfonteinse Onderwyskollege. Daarna het sy tot haar aftrede in 1995 musiek aan die Universiteit van die Vrystaat doseer. Sy is op 10 Augustus 2015 weens lewerkanker oorlede. Berna Barbara Cloete is op 27 November 1935 op Boksburg gebore, maar verhuis reeds op tweejarige ouderdom na Bloemfontein. Haar pa is Koos Cloete, wat in Bloemfontein van 1937 as proefleser by Die Volksblad werksaam is. Gedurende die Tweede Wêreldoorlog ondersteun haar pa die Duitsers en is hy ’n aktiewe lid van die Ossewabrandwag. Hy verloor dan sy werk en moet noodgedwonge by die Engelse koerant, The Friend, gaan werk, wat sterk teen sy beginsels ingedruis het. Hy is later terug na Die Volksblad en werk as proefleser daar tot 1966.


Hierdie artikel handel oor die etniese groep. Vir die taal, sien Yslands. Die Yslanders (Yslands: Íslendingar) is 'n Germaanse nasie en etniese groep inheems aan Ysland wat 'n gemeenskaplike Yslandse afkoms, kultuur en geskiedenis deel, en Yslands as moedertaal praat. Alternatiewelik is Yslanders diegene wat in Ysland woon of in Ysland gebore is. Yslanders vorm die titulêre nasie van Ysland, waar hulle sowat 93% van dié land se bevolking uitmaak. Wêreldwyd leef sowat 450 000 Yslanders, waarvan 8 199 in Denemarke, 7 839 in Noorweë en 5 204 in Swede. Die Yslanders is hoofsaaklik nakomelinge van Dene en Noorweërs wat as Wikings omtrent 900 in Ysland gevestig het, asook in kleiner mate van Iere, Skotte en Walliesers. "Number of Icelandic citizens in Iceland". Geargiveer vanaf die oorspronklike op 13 November 2010. Besoek op 31 Maart 2016. (en) "World Migration". International Organization for Migration. 2015. Geargiveer vanaf die oorspronklike op 1 Mei 2019. Besoek op 31 Maart 2016. Wikimedia Commons het meer media in die kategorie Yslanders.


Jackie Nagtegaal is ’n Suid-Afrikaanse skrywer en is op 8 Julie 1984 in Potchefstroom gebore as die jongste van twee kinders. Sy het 'n ouer broer, Jan-Jan. Haar ma is Reinet Nagtegaal, ook 'n bekende skrywer, en haar pa is Dirk Nagtegaal, 'n prokureur. Jackie leer loop op Jeffreysbaai en Cape St. Francis en die gesin woon daarna lank in Pretoria, waar sy skoolgaan aan die Laerskool Monumentpark en vanaf graad vier aan Crawford College. In 1999 trek sy na Melkbosstrand en gaan skool by die Parklands College in Bloubergstrand, waarna sy in 2002 matrikuleer aan die Vineyard Private School op Stellenbosch. Sy is een van net nege leerlinge en neem Afrikaans, Engels, Kuns, Geskiedenis, Bedryfsekonomie en Wiskunde. In hierdie tyd bly sy in 'n woonstel op Stellenbosch. Daarna skryf sy in 2003 in vir 'n B.A.-graad by die Universiteit Stellenbosch met Filosofie, Politiek en Afrikaans-Nederlands as vakke, maar staak haar studies om voltyds te skryf. In 2004 begin sy met reg studies aan die Universiteit van Kaapstad, wat sy later aan die Universiteit van Stellenbosch voortsit en in 2006 'n LL.B.-graad behaal.


Kleinfontein is 'n dorp in Uthukela-distriksmunisipaliteit in KwaZulu-Natal, Suid-Afrika. "Hoofplek Kleinfontein". Sensus 2011.


Lehurutshe (voorheen bekend as Welbedacht) is 'n dorp in Ngaka Modiri Molema-distriksmunisipaliteit in die Noordwesprovinsie, Suid-Afrika. "Hoofplek Lehurutshe". Sensus 2011.


Johan Bernard Zulch Keet (Porterville, Kaapkolonie, 21 Oktober 1884 – Johannesburg, Suid-Afrika, 31 Julie 1965) was ’n Johannesburgse koordirigent wat veral onthou word vir die Asafkoor, waarvan hy van 1921 tot 1963 dirigent was in opvolging van die stigter, H.A. Delen. Dié koor het bestaan uit ’n hele aantal kore, wat almal afsonderlik deur Keet voorberei en vir groot uitvoerings saamgetrek is: dié van Melville (1920), Turffontein (1924, gestig aan huis van die onderwysman Pieter Coetsee), Brixton (1928), Germiston (1932), Alberton (1936) en Linden (1937). Hy het hom dekades lank beywer om koormusiek onder die Afrikaners in Johannesburg bekend te stel. Keet was ’n seun van Pieter Gerhardus Jacobus Keet en Maria Elizabeth Brink. Volgens die doopregister van die NG kerk op Porterville is hy as Johannes Barnhard Zulch gedoop. Min besonderhede oor sy vroeë musiekopleiding is beskikbaar. Hy het op Worcester skoolgegaan waar die gesin gewoon het en daar klavierles begin kry toe dit duidelik was dat hy talent gehad het, maar weens geldelike omstandighede moes hy die skool verlaat toe hy 15 was.


’n Senuwee is ’n omslote, kabelagtige bondel aksons (senuvesels, die lang, dun uitlopers van neurone) in die perifere senuweestelsel. ’n Senuwee bied ’n pad vir die elektrochemiese senuwee-impulse wat al met die aksons langs na die perifere organe gestuur word. In ’n senuwee is elke akson omring deur ’n laag bindweefsel wat die "endoneurium" genoem word. Die aksons kom voor in groepe wat senuweebondels genoem word, en elke bondel is toe in ’n laag bindweefsel bekend as die "perineurium". Om die hele senuwee is nog ’n laag bindweefsel, die "epineurium". Kommunikasie tussen die verskillende dele van die liggaam word deur die hormoon- en senuweestelsel bewerkstellig. Hormone werk gewoonlik langsaam en veroorsaak veranderinge wat lank aanhou; die senuweewerking is vinnig en omkeerbaar. Senuwees bring inligting van die buitewêreld (en van binne die liggaam) na die talle senuweeselle in die liggaam. Die senuweeselle gee die inligting deur middel van senuweevesels deur na ander senuweeselle en uitvoerende organe soos spiere en kliere. Die senuwees vorm op hierdie manier 'n soort bedrading of geleidingstelsel deur die hele liggaam.


Tomie Edano Tomie Edano (枝 野 と み え Edano Tomie) is 'n voormalige vroulike tafeltennisspeler van Japan. Van 1973 tot 1976 het sy verskeie medaljes in enkel-, dubbel- en spanbyeenkomste in die Wêreld Tafeltenniskampioenskap en in die Asiatiese Tafeltenniskampioenskap gewen. http://www.ittf.com/ittf_stats/All_events3.asp?ID=1785[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Dr. Thomas Nicholas German te Water (Graaff-Reinet, 6 Junie 1857 – Wynberg, Kaapprovinsie, 23 Oktober 1926) was ’n Suid-Afrikaanse politikus en mediese praktisyn. Te Water se vader, dr. Frans Karel te Water (1824–1912) het omstreeks die middel van die 19de eeu uit België na Suid-Afrika gekom, waar hy getroud is met Carolina Theodora Muller. Thomas was die derde van nege kinders. Hy het sy opleiding aan die Graaff-Reinetse Kollege gehad en in 1875 'n B.A.-graad van die Universiteit van Kaap die Goeie Hoop ontvang. Daarna het hy sy opleiding voortgesit het aan die Universiteit van Cambridge en eindelik medies aan die Universiteit van Edinburgh studeer waar hy die grade M.B. en C.M. in 1879 verwerf het. Die volgende twee jaar het hy deurgebring aan die universiteite van Berlyn, Wene en Straatsburg en in Londense hospitale, en die graad M.D. in 1881 verwerf. Hy het dadelik na sy geboortedorp teruggekeer en ’n groot praktyk opgebou, maar nog tyd gevind om sy belangstelling in musiek, letterkunde, debattering en drama uit te leef.


Nitrasepam (handelsnaam Mogadon en andere) is 'n hipnotiese dwelm van die bensodiasepienklas wat gebruik word vir korttermyn verligting van ernstige angs en slapeloosheid. Dit het ook kalmerende (sedatiewe) eienskappe, sowel as amnestie (vergeetagtigheid), antikonvulsiewe en skeletale spierverslapper-effekte. Nitrasepam word gebruik om korttermyn-slaapprobleme (slapeloosheid) te behandel, naamlik probleme om aan die slaap te raak, gereelde ontwaking, vroeë ontwaking, of 'n kombinasie hiervan. Nitrasepam word soms probeer om epilepsie te behandel wanneer ander medikasie nie help nie. Dit is gevind om meer effektief te wees as klonasepam in die behandeling van West-sindroom, 'n ouderdom-afhanklike epilepsie in baie jong kinders. Meer algemene newe-effekte kan insluit: Sentrale senuweestelsel depressie, insluitend somnolensie, duiseligheid, depressiewe buie, woede, geweld, moegheid, ataksie, hoofpyn, vertigo, inkorting van die geheue, waardedaling van motoriese funksies, babelasgevoel in die oggend, verwarde spraak, afname in fisiese prestasie, afgestompte emosies, verminderde wakkerheid, spierswakheid, dubbelvisie en onoplettendheid is aangemeld. Onaangename drome en terugkerende slapeloosheid is ook gerapporteer.


’n Raamvertelling of raamverhaal is ’n vertellingstegniek waar ’n bepaalde verhaal ’n geheel vorm waarbinne ’n ander verhaal of ’n paar ander verhale voorkom. Dit word veral in rolprente en letterkunde gebruik. ’n Raamvertelling kan begin met ’n vertelling in die hede waarin verskillende karakters aan die woord kom. Dit word bedoel as die agtergrond, waarmee die tema bepaal word en die karakters as vertellers voorgestel word. Hulle vertel dan elk sy verhaal oor wat in die verlede plaasgevind het. Op dié manier word hierdie verhale verbind deur die raamvertelling. In die binneverhale kan dieselfde verteller aan die woord wees, soos in Duisend-en-een-nag, of verskillende vertellers, soos in Giovanni Boccaccio se Decameron. Job in die Bybel Homeros se Odussee en deels ook die Aeneis Duisend-en-een-nag Emily Brontë se Wuthering Heights Die Meester en Margarita deur Michail Boelgakof The Canterbury Tales deur Geoffrey Chaucer Faust deur Johann Wolfgang von Goethe Decameron deur Giovanni Boccaccio Heart of Darkness deur Joseph Conrad Die Kreutzersonata deur Leo Tolstoi (1891) Hierdie artikel is vertaal uit die Nederlandse Wikipedia Wikiwoordeboek het 'n inskrywing vir raamvertelling.


Hyalonema acuferum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1893 deur Schulze. Van Soest, R. (2011). Hyalonema acuferum. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=171490. Hierdie artikel is ’n saadjie. Voel vry om Wikipedia te help deur dit uit te brei.


John Tweed (1869 – 1933) was 'n Skotse beeldhouer en is in 1869 in Glasgow gebore. Sy beroemde beeld van Jan van Riebeeck (Jan van Riebeeck-standbeeld) is in 1900 aan die onderpunt van Adderleystraat in Kaapstad opgerig as 'n geskenk van Cecil John Rhodes. Later het Tweed die beeld van Rhodes in Bulawayo geskep, asook ander van hom in Salisbury en Mafeking. Hy was ook die skepper van die beeld van Alfred Beit in Salisbury. Rosenthal, Eric. 1967. Ensiklopedie van Suidelike Afrika Wikimedia Commons het meer media in die kategorie John Tweed. Hierdie artikel is ’n saadjie. Voel vry om Wikipedia te help deur dit uit te brei.


Sharlto Copley (gebore 27 November 1973) is 'n Suid-Afrikaanse akteur. Hy het Wikus van de Merwe (sic) gespeel in die Oscar-benoemde wetenskapfiksierolprent District 9, Howling Mad Murdock in die 2010-aanpassing van die The A-Team, C. M. Kruger in die wetenskapfiksierolprent Elysium, James Corrigan in die wetenskap fiksie gruwel film Europa Report en Koning Stefan in die donkerfantasie-avontuurfilm Maleficent. Hy het ook die titelkarakter in die wetenskapfiksieprent Chappie gespeel en 'n ster in twee seisoene as Christian Walker van die TV-reeks Powers. Sharlto is getroud met mede-Suid-Afrikaanse aktrise en model Tanit Phoenix. Sharlto Copley is in Johannesburg gebore en het skoolgegaan by St. Andrew's Preparatory School in Grahamstad en Redhill School in Morningside, Johannesburg. Sy pa is Dr. Bruce Copley, 'n voormalige universiteitsprofessor. Sy broer, Donovan, is die hoofsanger van die musiekgroep Hot Water in Kaapstad. 'n Jaar na skool het Copley vir Neill Blomkamp ontmoet. Blomkamp was 16 en Copley was 22, en Copley het vir Blomkamp voorsien van die gebruik van sy rekenaar by sy maatskappy.


Halichondria albescens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem. Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1842 deur sensu Johnston. Van Soest, R. (2011). Halichondria albescens sensu Johnston, 1842. In: Van Soest, R.W.M., Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=132580. Hierdie artikel is ’n saadjie. Voel vry om Wikipedia te help deur dit uit te brei.


Erylus discophorus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem. Die spons behoort tot die genus Erylus en tot die familie Geodiidae. Die wetenskaplike naam van die spesie is die eerste keer geldig gepubliseer in 1862 deur Schmidt. Van Soest, R. (2011). Erylus discophorus (Schmidt, 1862). In: Van Soest, R.W.M., Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=134011. Hierdie artikel is ’n saadjie. Voel vry om Wikipedia te help deur dit uit te brei.


Brenda Bakke (gebore 15 Mei 1963) is 'n Amerikaanse aktrise. Sy is bekend vir haar rolle in die rolprente Hot Shots! Part Deux (1993), Tales from the Crypt: Demon Knight (1995), Under Siege 2: Dark Territory (1995), en L.A. Confidential (1997). 1987: Medium Rare 1987: Scavengers 1988: Fast Gun 1988: Dangerous Love 1989: Fist Fighter 1989: Gunhed 1989: Nowhere to Run 1989: Death Spa 1992: The Medium 1992: Twogether 1993: Hot Shots! Part Deux 1994: Terminal Voyage 1995: Tales from the Crypt: Demon Knight 1995: Under Siege 2: Dark Territory 1995: Lone Justice 2 1996: Frame by Frame 1996: Lone Justice: Showdown at Plum Creek 1997: L.A. Confidential 1998: Shelter 2001: The Quickie 2002: Moving August 2003: Los Angeles Plays Itself 2004: Leave No Trace 2015: There Remember Yesterday 1993: Ned Blessing: The Story of My Life and Times 1995: American Gothic 1999: Ryan Caulfield: Year One 2010: Medium Rare 1988: A Father's Homecoming 1990: Stolen: One Husband 1997: Trucks 1998: The Fixer 1998: Nobody Lives Forever 2000: Time Loves a Hero 2015: Under Siege: The Making of Demon Knight Brenda Bakke in die Internet-rolprentdatabasis


Megan Hollingshead (gebore 22 September 1968) is 'n Amerikaanse aktrise. Sy is bekend vir haar rolle in die rolprente Patlabor 2: The Movie (1993), Pokémon: The First Movie - Mewtwo Strikes Back (1998), en Resident Evil: Degeneration (2008), en in die televisiereeks Bleach: Burîchu (2004). 1993: Patlabor 2: The Movie 1998: Pokémon: The First Movie - Mewtwo Strikes Back 2008: Resident Evil: Degeneration 1993: Tama of Third Street: Have You Seen My Tama? 1998: His and Her Circumstances 1999: To Heart 1999: Gravitation 1999: Dream Street 2000: Yu-Gi-Oh! Duel Monsters 2000: Boys be... 2001: Cubix: Robots for Everyone 2001: Shingu: Secret of the Stellar Wars 2002: Ultimate Muscle: The Kinnikuman Legacy 2003: Rumic Theater: Mermaid Forest 2004: Bleach: Burîchu 2004: Girls Bravo 2004: Grenadier: Hohoemi no senshi 2004: DearS 2004: Daphne in the Brilliant Blue 2004: Phoenix 2005: Paradise Kiss 2006: Ergo Proxy 2006: Tokko 2008: Imaginary Bitches 2014: Fate/stay night: Unlimited Blade Works 2001: Yu-Gi-Oh!


Gina Carano (gebore 16 April 1982) is 'n Amerikaanse aktrise en vervaardiger. Sy is bekend vir haar rolle in die rolprente Blood and Bone (2009), Haywire (2011), Fast & Furious 6 (2013), en Deadpool (2016). 2009: Blood and Bone 2011: Haywire 2013: Fast & Furious 6 2014: In the Blood 2015: Extraction 2016: Deadpool 2016: Kickboxer: Vengeance 2018: Scorched Earth 2018: Madness in the Method 2018: Daughter of the Wolf Avengelyne 2006: Fight Girls 2007: Warrior Nation on MSNBC 2008: American Gladiators 2008: EliteXC Saturday Night Fights 2007: Countdown to Destiny 2009: Strikeforce: Carano vs. Cyborg 2005: Ring Girls 2008: American Gladiators Ultimate Workout 2008: Fatal Femmes Fighting: Asian Invasion 2013: Fast & Furious 6: Take Control 2016: The Making of Extraction Gina Carano in die Internet-rolprentdatabasis Gina Carano op Twitter Gina Carano op Facebook Gina Carano op Instagram


Emily Kuroda (gebore 30 Oktober 1952) is 'n Amerikaanse aktrise en vervaardiger. Sy is bekend vir haar rolle in die rolprent RED (2010) en in die televisiereekse Remington Steele (1982), Gilmore Girls (2000), en Grey's Anatomy (2005). 1993: Broken Words 2009: Aussie and Ted's Great Adventure 2010: RED Justice Angel 1982: Remington Steele 1986: Gung Ho 2000: Gilmore Girls 2005: Grey's Anatomy 2008: Under One Roof 2017: Life After First Failure 1993: About Love Emily Kuroda in die Internet-rolprentdatabasis


Francis L. Sullivan (6 Januarie 1903 – 19 November 1956) was 'n Amerikaanse akteur. Hy was bekend vir sy rolle in die rolprente Great Expectations (1946), Joan of Arc (1948), Oliver Twist (1948), en Night and the City (1950). 1932: Sherlock Holmes and the Missing Rembrandt 1932: When London Sleeps 1933: Called Back 1933: The Right to Live 1934: The Return of Bulldog Drummond 1934: What Happened Then? 1935: Her Last Affaire 1936: Spy of Napoleon 1936: The Limping Man 1937: Non-Stop New York 1937: Fine Feathers 1938: Queen of Crime 1938: The Gables Mystery 1939: The Secret Four 1940: 21 Days Together 1941: 'Pimpernel' Smith 1942: Lady from Lisbon 1943: The Butler's Dilemma 1944: While Nero Fiddled 1946: Great Expectations 1946: The Laughing Lady 1948: Joan of Arc 1948: Oliver Twist 1948: Broken Journey 1949: Christopher Columbus 1950: Night and the City 1951: Behave Yourself! 1951: My Favorite Spy 1952: Caribbean 1953: Plunder of the Sun 1953: Sangaree 1954: Drums of Tahiti 1955: Hell's Island 1938: The Crooked Billet 1938: On the High Road Francis L. Sullivan in die Internet-rolprentdatabasis


Jack Wrangler (11 Julie 1946 – 7 April 2009) was 'n Amerikaanse akteur, regisseur, en komponis. Hy was bekend vir sy rolle in die rolprente Hothouse (1977), A Night at the Adonis (1978), Jack+Jill (1979), en Jocks (1979). 1974: High Riders 1976: We Were There 1976: Kansas City Trucking Co. 1977: Hothouse 1977: Heavy Equipment 1977: Sex Magic 1977: Gemini 1977: The Boys from Riverside Drive 1978: A Night at the Adonis 1978: Dynamite 1978: Sea Cadets 1979: Jack+Jill 1979: Jocks 1979: Summer Heat 1979: China Sisters 1979: Killing Me Softly 1979: New York Construction Company 1979: Navy Blue 1979: Sex Machine 1980: The Filthy Rich: A 24 K-Dirty Movie 1981: Blue Magic 1981: Jr. Cadets 1982: The Devil in Miss Jones Part II 1982: Boots & Saddles 1983: In Love 1984: Jack 'n Jill 2 1985: Voyeur 1986: Rising Star 2005: That Man: Peter Berlin 2008: Wrangler: Anatomy of an Icon 1953: The Faith of Our Children 1978: A Married Man 1999: Bucky's Triple XXX Rated All-Male Beavers Locker Room Loops Volume 3 2007: Cinemaville Jack Wrangler in die Internet-rolprentdatabasis


In elke beskawing en in elke tydperk was en is daar sprake van mites: heilige verhale, wat 'n verklaring bied vir allerhande begrippe, verskynsels en voorwerpe soos die kosmos, die wêreld, die kwaad, die dood, die wisseling van die seisoene, en so meer. Dit is opvallend dat elke mite in 'n soort smettelose oertyd, toe daar nog niks was nie, geplaas word. Dit vertel dan hoe iets ontstaan het en tot nou toe bestaan. Namate meer mites en versamelings van mites (mitologieë) uit verskillende wêrelddele onder die moderne mens se aandag gekom het, is daar met ŉ klassifikasie van mites begin, aangesien dit geblyk het dat dit oor dieselfde soort "oerverhale " handel: die ontstaan van gode en mense, van gebruike en instellings. Hoewel daar groot onderlinge verskille is, het dit gou geblyk dat dit in die mite gaan oor die diepste vrae van die bestaan, wat deur sommige wetenskaplikes as religieuse vrae omskryf word en deur ander as aspekte van die menslike (onder) bewussyn. Gode speel gewoonlik die belangrikste rol in die mites, maar soms is daar ook 'n aantal ander karakters.


Die jaar 941 was 'n gewone jaar wat volgens die Gregoriaanse kalender op 'n Sondag begin het. Dit was die 41ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad. Voor die mure van Konstantinopel word 'n Russiese vloot, gestuur deur Igor I van Kiëf, vernietig deur die gebruik van Griekse vuur. Jayavarman IV van die Khmer-ryk.


Die jaar 971 was 'n gewone jaar wat volgens die Gregoriaanse kalender op 'n Dinsdag begin het. Dit was die 71ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad. Culen van Skotland.


Octave Mirbeau (16 Februarie 1848 - 16 Februarie 1917) was 'n Franse romanskrywer, dramaturg, joernalis. Joernalis, romanskrywer (L'Abbé Jules), kortverhaalskrywer (Contes cruels), dramaturg (Les affaires sont les affaires), kritikus (Combats esthétiques) en aktivis (L'Affaire Dreyfus, Mirbeau was 'n vurige aanhanger van die werkersregte. Mirbeau se literêre deurbraak het met die roman Le Calvaire in 1886 gekom. Sy bekendste werke – Le Jardin des supplices (1899) en Le Journal d’une femme de chambre (1900) - weerspieël sy skeptiese en pessimistiese lewensbeskouing. Le Calvaire (1886). L'Abbé Jules (1888). Sébastien Roch (1890). Dans le ciel (1892 - 1893). Le Jardin des supplices (De Tuin der Folteringen) (1899). Le Journal d'une femme de chambre (Het Dagboek van een kamermeisje) (1900). Les 21 jours d'un neurasthénique (De badkuur van een zenuwlijder) (1901). La 628-E8 (1907). Dingo (1913). Un gentilhomme (1920). Contes cruels (1990).


Fotografie is die tegniek om permanente beelde te skep deur lig op fotosensitiewe materiaal vas te vang. Die ligpatrone word vasgevang deur die fotosensitiewe materiaal vir 'n kort oomblik aan die lig bloot te stel. Die proses word uitgevoer deur óf meganiese/chemiese óf digitale toerusting, wat algemeen bekend staan as die kamera. Die woord fotografie het ontstaan uit die Griekse woorde φως (phos, wat "lig" beteken) en γραφις (graphis, wat stilus of verfkwas beteken). Saam beteken dit "verf met lig". Sonder lig kan daar geen fotografie wees nie. Die uitwerking van lig op sekere stowwe is reeds in die Middeleeue deur die Arabiere bestudeer. Dit het egter eers in die 16e eeu in Europa belangstelling gewek nadat Giambattista della Porta en ander omstreeks 1550 die camera obscura van 'n lens voorsien het. Die duidelike beelde wat deur 'n lens op die skerm van die camera obscura gegooi is, het die begeerte laat ontstaan om die beelde permanent vas te lê. Die geskiedenis van die fotografie word veral gekenmerk deur die ontwikkeling van die liggevoelige materiaal en nie soseer deur opsienbare verbeterings ten opsigte van die lense nie.


Zacharias Johannes de Beer (Woodstock, Kaapstad, 11 Oktober 1928 – Clifton, Kaapstad, 27 Mei 1999) was leier van die Progressiewe Federale Party en Demokratiese Party. Hy ontvang sy skoolopleiding aan die Diocesan College School (Biskoppe) in Rondebosch, Kaapstad waarna hy hom as dokter aan die Universiteit van Kaapstad bekwaam. Hy begin sy loopbaan as huisarts in die Groote Schuur-hospitaal in 1952 en is in privaat praktyk van 1953 tot 1959. Hy is op 29 Maart 1953 met Maureen, dogter van die VP-leier, Koos Strauss, getroud. 'n Seun en 'n dogter is uit dié huwelik gebore. De Beer se openbare loopbaan begin met die verkiesing van 1953 waarin hy lid van die Parlement vir die Verenigde Party word vir Maitland in die Kaapse Skiereiland. Hy stig saam met ander progressiewes die Progressiewe Party in 1959, maar verloor sy setel, Maitland in die daaropvolgende verkiesing in 1961 toe hy slegs die derde meeste stemme kry: A. Hickman van die V.P. 4 610, die onafhanklike Frank Waring (wat hom later by die Nasionale Party aansluit en 'n minister in dr. H.F. Verwoerd se kabinet word) 3 703 en De Beer 1 688.


Lotharings-Frankies (Frans: Francique, platt lorrain, of platt mosellan) verwys hoofsaaklik na die Moselle Frankiese (Duitse) dialek wat in die noordoostelike deel van die Franse région Lotaringe, in die noordelike deel van die département Moselle gepraat word. Lotharings Frankies is nou verwant aan Luxemburgs (Luxembourgish). Beide behoort tot die Wes-Middelduitse (Duits: Westmitteldeutsch) taalgroep. Streng gesproke word Lotharings-Frankies in die noord-sentrale deel van Moselle gepraat, in die omgewing van Bouzonville. Verder wes, rondom Thionville (plaaslik bekend as Diedennuewen), word Luxembourgish gepraat, en verder oos, rondom Sarreguemines en Bitche, word Ryn Frankies gepraat. In praktyk word die term "Lotharings-Frankies" soms gebruik om na al die Germaanse variëteite wat in noordoos Lotaringe gepraat word te verwys. Deels as gevolg van die onsekerheid oor die taalnaam wissel skattings van die aantal sprekers heelwat van 30 000 tot so veel as 400 000. Een van die meer betroubare bronne, die Enquête famille wat as deel van die 1999 sensus uitgevoer is, dui aan dat ongeveer 78 000 mense aangedui het dat hulle Lotharings-Frankies (platt lorrain) praat, maar minder as 50 000 het basiese kennis aan hulle kinders oorgedra.


Markgraaf (Duits: Markgraf) is 'n historiese adellike titel. Dit is 'n samestelling van die woorde mark, 'n grensprovinsie of landstreek, en graaf, koninklike bestuursamptenaar. 'n Markgraaf was aanvanklik in die Frankiese Ryk 'n koninklike beampte met graaflike of hertoglike bevoegdhede en militêre bevelvoerder in 'n grensmark of markgraafskap. Aangesien grensgebiede belangriker was vir die beskerming van koninkryke en ryke het hulle baie keer groter en belangriker as graafskappe in die binneland geword en het markgrawe aansienlike magte bekom. In die Heilige Romeinse Ryk onder Liudolfingern (919–1024) het nuwe Markgraafskappe ontstaan, soos die van die Markgraaf van Brandenburg, waarvan die heersers later deel gevorm het van die ryk se heerskappy. Meeste marke en die markgrawe wat dit regeer het was geleë aan die oostelike grens van die Karolingiese en later die Heilige Romeinse Ryk ; die twee Marche de Neustrie aan die grens van die Karolingiese Ryk met Bretagne en Normandië en die Marca Hispanica (Spaanse mark) op die grens met die More is noemenswaardige uitsonderings.


Die woord Oracle kan verwys na: Die maatskappy Oracle Corporation Die Oracle databasis, 'n databasisbestuurstelsel Orakel, persoon wat onder leiding van die gode voorspellings gemaak het.


Maine (Engels: State of Maine) is die grootste van die deelstate van Nieu-Engeland, geleë in die uiterste noordooste van die Verenigde State van Amerika waar dit die oostelike helfte van Nieu-Engeland vorm. Maine is gestig op 15 Maart 1820. Die deelstaat grens aan die Atlantiese Oseaan in die ooste en die suide, New Hampshire (as enigste Amerikaanse deelstaat) in die weste en die Kanadese provinsies van Quebec en New Brunswick in die noordweste en noordooste. Sowat tagtig persent van Maine is bebos met dennebome (Engels: pine trees) - vandaar die bynaam Pine Tree State. Die hoofstad is Augusta en die grootste stedelike nedersetting is Portland. Maine se ruwe terrein is tussen 350 en 400 miljoen jaar gelede gevorm uit gesmelte gesteentes wat uit die binneste van die aarde opgestyg het om dwarsoor die noorde van die huidige Nieu-Engeland bergreekse te vorm. Sowat 25 000 jaar gelede was Maine se landskappe onder 'n reusegletser begrawe wat vanuit Kanada suidwaarts beweeg het om met sy dik yslaag oor 'n tydperk van duisende jare die pieke van berge plat te slyp en diep rivierbeddens te vorm.


Alderney (Engels: Alderney, Frans: Aurigny, Auregnais: Aoeur'gny) is een van die kleine Kanaaleilande digby die kus van Noord-Frankryk en net soos die eiland Man 'n besitting van die Britse Kroon, wat nie deel uitmaak van die Verenigde Koninkryk of die Europese Unie nie. Die eiland met 'n oppervlak van 10 vierkante kilometer het sowat 2400 inwoners. Die eiland is 'n oorblyfsel van die historiese hertogdom van Normandië, en die plaaslike Frans-Normandiese dialek Auregnais word as streektaal erken. Engels en Frans is die amptelike tale. Frans bly tot die jaar 1946 'n amptelike taal van die regering, maar sy gebruik is vandag beperk tot 'n aantal seremonies soos die gebed voor die opening van die Statevergadering. Frans is egter 'n verpligte skoolvak. Die eerste bewoners was jagters en versamelaars wat gedurende die Ou Steentydperk (omstreeks 250 000 v.C.) in grotte gewoon het. Die groot aantal menhire en dolmens op die eiland dateer uit die Nuwe Steentydperk (omtrent 4000 v.C.). In die Bronstydperk is Alderney deur Druïdes bewoon.


Haenertsburg is 'n gehug in die Limpopoprovinsie, Suid-Afrika. Die dorpie is vernoem na Carl Ferdinand Haenert wat saam met sy broer goud in die heuwels hier ontdek het in 1886. Nadat die nuus versprei het was die dorp die hart van wat as die Woodbrush-goudveld bekend gestaan het. Die vonds was egter binne twee jaar uitgeput. Bosbouplantasies vir die houtnywerheid is die belangrikste nywerheid in die distrik. Die Wolkberg-Zoeloe (Alaena margaritacea), 'n bedreigde vlinderspesie, kom in die bosse voor. Lys van dorpe in Suid-Afrika Ensiklopedie van Suidelike Afrika. Eric Rosenthal 1967 Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Haenertsburg". Sensus 2011. https://www.south-africa-info.co.za/country/town/659/haenertsburg-magoebaskloof Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


.at is die topvlakdomein vir Oostenryk. Dit word deur NIC.AT onderhou. Die .at-domein het verskeie tweedevlak-domeine, soos: .gv.at Vir regeringsinstellings .ac.at Vir akademiese of onderwysinstellings (word deur die Universiteit van Wene onderhou) .co.at Vir besighede .or.at Vir organisasies Die .at-domein is baie aantreklik vir "domainhacks", aangesien baie Engelse woorde met -at eindig en enige persoon so 'n domein kan registreer. 'n Voorbeeld hiervan is bo.at. Lys van Internettopvlakdomeine ISO 3166-2:AT (de) NIC.AT se webwerf (en) IANA se .at-WHOIS-bladsy


.bd is die agtervoegsel van domeinname in Bangladesj. .bd-domeinname word deur Bangladesj Telegraph and Telephone Board uitgegee, wat aanspreeklik is vir die topvlakdomein 'bd'. Lys van Internettopvlakdomeine ISO 3166-2:BD IANA inligting oor .bd-domein (en) Registrasie van .bd-domeine


Die nasionale vlag van Aruba is op 18 Maart 1976 amptelik in gebruik geneem. Die vlag vertoon ’n blou agtergrond met ’n rooi vierpuntige ster met wit fraaiings in die skildhoek en twee dun geel bane in die onderste helfte van die vlag. Die blou vlag stel die lug, die see, vrede, hoop en Aruba se toekoms en bande met sy verlede voor. Die twee geel bane verteenwoordig die beweging na ’n afsonderlike status. Een verteenwoordig die "vloei van toeriste na die sonnige Aruba wat die eiland en toeriste verryk" en die ander verteenwoordig die "industrie, al die minerale (goud en fosfate in die verlede en petroleum in die vroeë 20ste eeu)". Verder stel die geel ook nog die wangloblomme van die eiland voor. Die ster het ’n besondere ingewikkelde simboliek. Dit is in vlagkunde redelik ongewoon om ’n vlag met vier punte te sien. Hierdie vier punte stel die vier windrigtings voor. Dit dui op sy beurt die verskillende lande aan waaruit die Arubane ontstaan het. Dit stel ook die vier hoof tale van Aruba nl. Papiaments, Spaans, Engels en Nederlands voor.


Whites is 'n spoorweghalte net suid van Hennenman in die Vrystaat, Suid-Afrika. Die spoorlyn na Allanridge tak hier af. Daar is ook 'n sementfabriek by Whites. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika. "Hoofplek Whites". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Die Driesterte (Lobotidae) is 'n vis-familie wat hoort tot die orde Perciformes. Daar is slegs een genus met twee spesies wat hoort tot dié familie en een van die spesies kom aan die Suid-Afrikaanse kus voor. Die enigste opvallende kenmerk van die familie is die feit dat die dorsale- en anale vinne verby die basis van die stertvin gaan en dit lyk asof die familie drie sterte het. Hulle kom in al die oseane voor. Die volgende genus en spesie kom aan die Suid-Afrikaanse kus voor: Lobotes Lobotes surinamensis - Driestert Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Die Hammerkophaaie (Sphyrnidae) is 'n kraakbeenvis-familie wat aan die orde Carcharhiniformes behoort. Daar is slegs een genus met agt spesies wat aan hierdie familie behoort en drie van die spesies kom aan die Suid-Afrikaanse kus voor. Die uitstaande kenmerk van die familie is die vorm van die kop en die posisie van die oë. Die kop lyk soos 'n hammer en die oë is weerskante van die 'hammerkop'. Die familie het vyf kieusplete en kom tot op dieptes van 300 m voor. Groot hammerkoppe kan gevaarlik vir mense wees. Die familie is oënskynlik immuun teen die gif van pylsterte. Die volgende genus en spesies kom aan die Suid-Afrikaanse kus voor: Sphyrna Sphyrna mokarran - Groot-hammerkophaai Sphyrna lewini - Skulprandhamerkophaai Sphyrna zygaena - Gladde hamerkophaai Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://www.fishbase.org/summary/FamilySummary.php?ID=12 Hierdie artikel is ’n saadjie. Voel vry om Wikipedia te help deur dit uit te brei.


Hoërskool Nelspruit is 'n Afrikaans sekondêre skool wat in Nelspruit (in Mpumalanga) geleë is. Skoliere verwys na hulleself as Nellies. Die skool is in 1916 gestig en het bestaan uit beide 'n hoër- en laerskool. Reeds in 1933 het die gedagte ontstaan dat die junior- en seniorleerlinge geskei moet word. Die eerste matriekeindeksamen is in 1948 hier afgelê. Die eerste geboue van die huidige Hoërskool Nelspruit is in 1952 voltooi en in gebruik geneem. Die oorspronklike geboue word nou deur Laerskool Nelspruit gebruik. Leerders is vir die twee grade verplig om die volgende vakke te neem: Afrikaanse geletterheid Engelse geletterheid Tegnologie Wiskundige geletterdheid Natuurwetenskappe Kuns en kultuur Ekonomiese en bestuurswetenskappe Lewensoriëntering Leerders moet aan die einde van graad 9 'n keuse maak tussen vakpakette wat 7 (of meer) van die volgende vakke insluit: Verpligte vakke Afrikaans huistaal Engels eerste addisionele taal Lewensoriëntering Wiskunde akademies of Wiskundige geletterdheid Keusevakke Fisiese wetenskappe (Natuur- en skeikunde) Lewenswetenskappe (Biologie) Inligtingstegnologie Rekenaargebruikerstegnologie (Rekenaarstudie en rekenaartik) Rekeningkunde Besigheidstudies (Bedryfsekonomie) Gasvryheidstudies (Hotelhouding en spyseniering) Ingenieursgrafika en -ontwerp (Tegniese tekene) Siviele tegnologie (Houtwerk) Toerisme Geografie Hoërskool Nelspruit beskik oor twee koshuise byname Huis Hermann Davin en Huis Mare. http://www.nelliesh.co.za/geskiedenis.html[dooie skakel] "argiefkopie".


Gaziantep is die sesde grootste stad in die suide van Turkye en lê naby die grens met Sirië. Die stad het 'n bevolking van 1 341 054 in 2011 gehad en het 'n oppervlakte van 7 642 km². Gaziantep is tans die hoofstad van die Gaziantep-provinsie in Anatolië. Hierdie artikel is ’n saadjie. Voel vry om Wikipedia te help deur dit uit te brei.


Rachel Isabella (Tibbie) Steyn (Philippolis, 5 Maart 1865 – Bloemfontein, 3 Januarie 1955) was ’n Suid-Afrikaanse vroueleier en eggenote van die laaste president van die Oranje-Vrystaat, Marthinus Theunis Steyn. Hoewel sy van Skotse herkoms was aan sowel moeders- as vaderskant, het sy haar veral vanaf die Anglo-Boereoorlog ten volle vereenselwig met wat sy self as die "Boerevolk" beskryf het en kry dan ook sodoende die eretitel "volksmoeder". Steyn was die dogter van ds. Colin McKenzie Fraser, leraar van die NG gemeente Philippolis van 1863 tot 1907, en ’n kleindogter van ds. Colin Fraser, tweede leraar van die NG gemeente Beaufort-Wes van 1824 tot 1862. Hy was een van die eerste Skotse predikante wat in die 19de eeu na Suid-Afrika gekom het om die tekort aan leraars in die NG Kerk te verlig en goewerneur lord Charles Somerset se poging aan te help om die Hollandse bevolking te verengels. Haar oom was sir John Fraser, voorsitter van die Vrystaatse Volksraad, verloorder in die Vrystaatse presidentsverkiesing van 1896 waarin M.T. Steyn verkies is, en van Uniewording in 1910 tot 1920 ’n senator vir die Suid-Afrikaanse Party.


Alkaloïede is 'n klas basiese, natuurlik voorkomende organiese verbindings wat ten minste een stikstofatoom bevat. Hierdie groep bevat ook 'n aantal verwante verbindings met neutrale en selfs swak suur-eienskappe. Sommige sintetiese verbindings met 'n soortgelyke struktuur kan ook alkaloïede genoem word. Benewens koolstof, waterstof en stikstof, kan alkaloïede ook suurstof, swawel en, meer selde, ander elemente soos chloor, broom en fosfor bevat. Alkaloïede word deur 'n groot verskeidenheid organismes geproduseer, waaronder bakterieë, swamme, plante en diere. Dit kan gesuiwer word uit ru-ekstrakte van hierdie organismes deur suur-basis-ekstraksie of oplosmiddel-ekstraksies gevolg deur silika-gel-kolomchromatografie. Alkaloïede het 'n wye verskeidenheid farmakologiese aktiwiteite, insluitend antimalaria (bv. kinien), antiastma (bv. efedrien), antikanker (bv. homoharringtonien), vasodilatoriese (veroorsaak verbreding van bloedvate) (bv. vinkamien), antiaritmiese (onderdruk abnormale hartritmes) (bv. kinidien), pynstillende (bv. morfien), antibakteriese (bv. cheleritrien), en antihiperglisemiese (bv. piperien) aktiwiteite.


HD 10180 is ’n ster baie soos die Son in die sterrebeeld Suidelike Waterslang wat bekend is as die ster met dalk sover bekend die meeste planete – moontlik nege, waarvan sewe bevestig is. Dit is dus dalk die grootste planetêre stelsel, insluitend ons sonnestelsel. Die ster is sowat 127 ligjare (39 parsek) van die Aarde af. Sy skynbare helderheid is 7,33 mag en dit kan dus nie met die blote oog gesien word nie, maar wel met ’n klein teleskoop. Die sterreklassifikasie van die ster is G1V, wat beteken dit is ’n hoofreeksster wat energie in sy kern opwek deur die fusie van waterstof. Sy massa is 6% groter as dié van die Son. Dit het ’n 20% groter metaalinhoud (elemente benewens waterstof en helium) as die Son. Met ’n geraamde ouderdom van 7,3 miljard jaar is dit ’n stabiele ster met geen noemenswaardige magneet-aktiwiteit nie. Sy geraamde rotasieperiode is sowat 24 dae. In 2010 het ’n navorsingspan onder Christophe Lovis van die Universiteit van Genève aangekondig die ster het minstens vyf planete, en dalk tot sewe.


Die NG gemeente Barkly-Oos is die 72ste oudste gemeente van die Nederduitse Gereformeerde Kerk in wat meer as anderhalf eeu lank die Kaapse Kerk was, voor die ontstaan van die Sinodes van Wes-en-Suid-Kaapland, Oos-Kaapland en Noord-Kaapland in die middel van die dekade ná 1970 en daarna. Dit was weliswaar die 76ste gemeente wat gestig is, maar vier gemeentes wat ouer as Barkly-Oos was, is intussen by naburige gemeentes ingelyf, naamlik Middelburg (1852, nr. 41), Komga (1859, nr. 63), Greykerk (1862, nr. 65) en Alice (1862, nr. 66), almal in die teenswoordige NG Kerk in Oos-Kaapland. In 2016 het die gemeente 263 belydende en 90 dooplidmate gehad. Naas die hoofkerk op Barkly-Oos, is die dorpie Rhodes ook 'n bedieningspunt van die gemeente. Die gemeente is in die naweek van 19 en 20 April 1873 plegtig gestig toe hy van die gemeentes Lady Grey en Dordrecht afgestig is, onderskeidelik die 19de en 17de gemeentes in die Oos-Kaaplandse Sinodale gebied.


Mooirivier kan na een van die volgende verwys: 1 2 3 4 5 Mooirivier (Groot Vis), Oos-Kaap, 33°11′03″S 26°44′59″O / 33.18424°S 26.74981°O / -33.18424; 26.74981 (Mooirivier (suba nga anhianhi, Great Fish River)) Mooirivier, ’n sytak van die Tsitsarivier, Oos-Kaap, 31°02′22″S 28°29′25″O / 31.03949°S 28.49019°O / -31.03949; 28.49019 (Mooirivier (suba sa Habagatang Aprika, Eastern Cape, lat -31,04, long 28,49)) Mooirivier (Tugela-sytak), 28°45′47″S 30°34′05″O / 28.76308°S 30.56808°O / -28.76308; 30.56808 (Mooirivier (suba sa Habagatang Aprika, Province of KwaZulu-Natal, lat -28,76, long 30,57)) Mooirivier (KwaZulu-Natal), dorp in UMgungundlovu-distriksmunisipaliteit, KwaZulu-Natal, 29°12′30″S 29°59′41″O / 29.20824°S 29.9946°O / -29.20824; 29.9946 (Mooirivier (lungsod)) Mooirivier (Vaal), 26°52′26″S 26°57′10″O / 26.87396°S 26.95271°O / -26.87396; 26.95271 (Mooirivier (suba sa Habagatang Aprika, Province of North West)) Vir die dorp in KwaZulu-Natal, sien Mooirivier (KwaZulu-Natal) Vir die rivier in Noordwes, sien Mooirivier (Vaal) Mooirivier in die Oos-Kaap, ’n sytak van die Groot-Visrivier.


Anna Cloete (1913–1999) was 'n Suid-Afrikaanse pionier-aktrise. Sy was ses dekades lank deel van die Afrikaanse toneel-, rolprent- en televisiebedryf. Cloete het van die 1930's vir jare lank saam met haar man as deel van die James Norval-toergeselskap opgetree. Sy het self ook stukke geskryf, soos Ou liefde roes nie en Elke hart het sy smart. Sy het later, tot haar uittrede toe, vir die destydse Truk gespeel en was landswyd vir haar warm persoonlikheid en ingeleefde karakterrolle bekend. Ná die instelling van TV in 1976 het sy in een van die eerste Afrikaanse TV-dramas, Die ryk weduwee, en daarna in Die koster, gespeel. Sy is op 10 Februarie 1999 op 82 jarige ouderdom aan 'n beroerte oorlede. Haar enigste kind, Paddy Norval, is reeds in die 1980's oorlede. As aktrise: Elsa se Geheim, 1979 Night of the Puppets, 1979 as Molina da Costa Die Spaanse Vlieg, 1978 Met Liefde van Adèle, 1974 Die Kandidaat, 1968 as Sonja Geheim van Onderplaas, 1962 The Hellions, 1961 as mev. Archer (nie gekrediteer nie)


Naohiro Ishikawa (gebore 12 Mei 1981) is 'n Japannese sokkerspeler. Hy het vir die Japanse nasionale sokkerspan uitgedraf. Wikimedia Commons het meer media in die kategorie Naohiro Ishikawa. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Toshihide Saito (gebore 20 April 1973) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Kerk tussen die Mielielande is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1969. Die kerkgebou is geleë by Homelands 01, Grensstraat, Vereeniging. In 2013 was die leraar dr. G.J. Cloete. Daar was in daardie jaar 282 doop- en 776 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Klerksdorp-Oos is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1963. Die kerkgebou is geleë by Servaasstraat 7, Flamwood, Klerksdorp. In 2013 was die leraar ds. J.S.F. Botha. Daar was in daardie jaar 117 doop- en 684 belydende lidmate. Timotheus Beukes, 1973 - 1977 Coenraad Theophilus Brink, 1976 - 1979 Emil Niel Venter, 1979 - 25 Februarie 1996 (aanvaar sy emeritaat) Adri la Grange, 2017 - Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Akademie se nagraadsebeursprojek: Adri la Grange, Nuusbrief, Jaargang 58, 8/2020 – SA Akademie vir Wetenskap en Kuns Hierdie artikel is ’n saadjie. Voel vry om Wikipedia te help deur dit uit te brei. Koördinate: 26°50′53″S 26°40′59″O / 26.84806°S 26.68306°O / -26.84806; 26.68306


'n Skuifpasser word gebruik om die binne- en buitelyne van pype te meet. Dit kan ook gebruik word om die diepte van gate te bepaal. Die ander bekende en korrekte naam daarvan is die noniuspasser. Ook digitale skuifpassers is vandag beskikbaar, en hulle is baie makliker om te gebruik as die tradisionele passers. 'n Noniusstelsel bestaan uit 'n vaste en 'n bewegende skaal. Die noniusskaal is effens kleiner as elke indeling op die vaste skaal. Die verskil tussen die twee se indelinglengtes stel 'n mens in staat om metings tot 'n honderdste van 'n millimeter te lees. Maak seker die skuifpasser, veral om die skaal, is silwerskoon voordat dit gebruik word. Plaas die passer oor die stuk wat jy wil meet. Druk die bewegende skaal liggies (as 'n mens te hard druk, kan dit die instrument beskadig). Let op die posisie van die nul op die skaal in verhouding tot die hoofskaal sodra die passer in posisie is. Dit is 'n aanduiding van die aantal millimeters van die item. Let op waar die lyn op die skaal presies met 'n lyn op die hoofskaal saamval.


Hans Strydom is 'n Suid-Afrikaanse akteur en skrywer. Hy is veral bekend vir sy rol as dr. Stephen Marshall in The Gods Must Be Crazy II (1989). Hy is ook 'n bekende TV-persoonlikheid en het in verskeie Afrikaanse sepies en rolprente gespeel. Johannes Strydom is op 14 Mei 1947 in Durban in Natal, Suid-Afrika gebore. Hy studeer regte aan die Potchefstroomse Universiteit en begin in 1964 by die Departement van Justisie, in Durban se magistraatshof te werk. In 1972 was hy 'n staatsaanklaer in Ladysmith en tussen 1972 en 1976 was hy 'n magistraat by die hoofkantoor van die Departement van Justisie. In 1976 bedank hy sy werk om 'n akteur te word. Hy was die eerste persoon (saam met David Hall-Green) om Suid-Afrikaners in Januarie 1976 op TV tydens die land se eerste nasionale uitsendings te verwelkom. Strydom het sedertdien in verskeie TV-reekse opgetree, insluitende: Binnelanders, Plek van die Vleisvreters, Westgate, Generations, Egoli, The Res, Platinum en Oepse Daisy.


Buntingville is 'n nedersetting 15 km suidoos van Mthatha in die Nyandeni Plaaslike Munisipaliteit, wat deel is van die OR Tambo Distriksmunisipaliteit. As 'n klein dorpie het dit as 'n sendingstasie ontstaan in 1865. Lys van dorpe in Suid-Afrika Buntingville tydens 2011-sensus Hierdie artikel is ’n saadjie. Voel vry om Wikipedia te help deur dit uit te brei.


Die sebraplant of Aphelandra squarrosa is ’n spesie in die plantfamilie Acanthaceae en is inheems aan Brasilië. Dit het ’n roomkleurige nerfstelsel en is ’n gewilde huisplant. Dit word in die eerste jaar sowat 30 cm hoog en 20 cm breed. Daarna kan die grootte verdubbel. Daar is verskeie kultivars, waarvan squarrosa 'Louisae' die algemeenste is. Die sebraplant hou van baie lig, maar nie direkte lig nie. Dit blom nie dikwels nie, maar kan aangemoedig word om te blom deur dit langer elke dag aan lig bloot te stel. Dit floreer by temperature van tussen 18 en 21 °C. Dopluise, plantluise, rooimyte en wolluise kan voorkom. Die sebraplant is sensitief vir water; te veel of te min kan die blare laat bruin word en afval. Dit hou daarvan om klam gehou te word, maar nie nat nie. As die temperatuur lank onder 15 °C bly, sal die plant skade opdoen Longman, David. Gesonde Huisplante, Stap vir Stap Geïllustreer, J.L. van Schaik, Pretoria. 1992. ISBN 0 627 01827 0 Michigan State University Extension: Aphelandra squarrosa Geargiveer 3 September 2006 op Wayback Machine Wikimedia Commons het meer media in die kategorie Sebraplant.


Moewaffaq al-Din Moehammad 'Abd al-Latif ibn Joesoef al-Baghdadi (1162–1231; Arabies: موفق الدين محمد عبد اللطيف بن يوسف البغدادي), meer algemeen bekend as Abd al-Latif, is in Bagdad, Irak, gebore en was ’n medikus, geskiedkundige, Egiptoloog en reisiger, asook in sy tyd een van die bedrywigste skrywers van die Nabye-Ooste. Uit memoires wat hy self geskryf het, blyk dit hy is in Bagdad opgevoed in grammatika, die memorisering van die Koran, filologie en poësie. Hy het ook vertroud geraak met filosofie en medisyne. Hy het daarna na Mosul gegaan (1189) en toe na Damaskus. Hy het ook Egipte besoek. Abd al-Latif het lid geword van ’n geleerde kring in Jerusalem, en het medies en filosofie doseer in Kaïro en Damaskus. Hy het onder meer ’n gedetailleerde werk in twee dele oor Egipte geskryf. Chambers Biographical Dictionary, ISBN 0-550-18022-2, bl. 3 Silvestre de Sacy, Relation de l'Egypt par Adb al-Latif, Parys, 1810 – Franse vertaling van sy werk oor Egipte


Andries Gerhardus de Wet (distrik Carnarvon, Kaapkolonie, 5 Julie 1876 – Windhoek, Suidwes-Afrika, 26 April 1930) was 'n Suid-Afrikaanse krygsman en stigter van die Vrykorps in Duits-Suidwes-Afrika wat die koloniale bewind wou help om 'n aanval deur die Unieverdedigingsmag af te weer en die Britsgesinde bewind in die Unie van Suid-Afrika omver te werp en deur 'n Duitsgesinde regering te vervang. De Wet was die seun van die veldkornet Pieter Gerhardus de Wet en sy vrou, Magdalena Judith Keet, en 'n neef van genl. Christiaan de Wet (Pieter de Wet was die broer van genl. de Wet se vader, Jacobus Ignatius de Wet). Hy ontvang sy vroeë onderrig aan 'n plaasskool en daarna op Carnarvon, waarna hy saam met (die latere dr.) A.G. Visser na die Gedenkskool op Dal Josafat gegaan en waar 'n hegte vriendskap tussen die skoolmaats ontstaan het. Ná sy opleiding het hy teruggegaan na sy pa se plaas en begin boer, hoewel hy, volgens 'n ander bron, op jeugdige leeftyd deur die Kaapse koloniale regering aangestel is as dip-inspekteur.


Die Peperbus is 'n eienaardige, seskantige gebou in Meyburghstraat, Fraserburg, in die Karoo. Saam met die ou pastorie en Afrikaanse Protestantse kerkie, vroeër die Anglikaanse kerk en ontwerp deur Sophia Gray, is dit een van net drie nasionale gedenkwaardighede of provinsiale erfenisterreine op die dorp. 'n Baster, Adam Jacobs, het die Peperbus in 1861 opgerig na 'n plan deur ds. Carl Arnoldus Bamberger, eerste leraar van die NG gemeente Fraserburg. D.A. Scholtz beskryf dit as 'n geboutjie wat lyk soos 'n pawiljoentjie van die Barok-tydperk van die 18de eeu met sy gekurfde lyne en geometriese ontwerp. In 'n lyntekening word die deursnit buitemate van die gebou se klipfondasie as 10 meter aangedui en die gebou self sowat 8 meter. Hoogte onbekend. Die oorspronklike bedoeling was dat dit die markhuis moes wees en die klok die opening van die mark moes aankondig. Die mark was gou iets van die verlede, maar daarna het die Peperbus diens gedoen as die magistraat se privaat kantoor, die dorp se eerste biblioteek, die stadsklerk se kantoor, kerkkantoor en studeerkamer van die hulpprediker.


Beter Afrikaans is 'n webwerf wat sy lesers help om hulle Afrikaanse spelling te verbeter. Soos die webwerf self stel: Beter Afrikaans is 'n inisiatief van Trifonius en Martin van Toll Producties. Die konsep kom oorspronklik van beterspellen.nl en is in Maart 2009 by i-DEPOT van die Benelux-Bureau voor Intellectueel Eigendom (BBIE) geregistreer. Die webwerf van Beter Afrikaans


Ganalaagte is 'n nedersetting geleë in Ngaka Modiri Molema-distriksmunisipaliteit in die Noordwesprovinsie van Suid-Afrika. Lys van dorpe in Suid-Afrika "Hoofplek Ganalaagte". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Blade Runner is 'n Amerikaanse tech noir-wetenskapsfiksie-rolprent onder regie van Ridley Scott wat in 1982 vrygestel is en waarin Harrison Ford, Rutger Hauer, Sean Young en Edward James Olmos die hoofrolle vertolk het. Die draaiboek, wat deur Hampton Fancher en David Peoples geskryf is, baseer op Philip K. Dick se roman Do Androids Dream of Electric Sheep? van 1968, maar is vir die silwerdoek aangepas. Die musiekklankbaan is deur die Griekse elektronikamusikant en -komponis Vangelis gekomponeer. Die rolprent beeld 'n distopiese Los Angeles in 2019 uit wat, in teenstelling met die moderne beeld van Suid-Kalifornië as 'n streek van ewige sonskyn, in ewige donkerheid gehul is en deur onophoudelike reënbuie gepla word. Inwoners, wat dit kan bekostig, emigreer na buitewêreldse kolonies. Een van die filmkarakters, wat in die donker stad moet agterbly, is J. F. Sebastian (vertolk deur William Sanderson). In die stad word replikante of robotte deur die magtige Tyrell Corporation vervaardig. Danksy gesofistikeerde genetiese ingenieurswese kan hulle visueel nie meer van mense onderskei word nie.


Petrus Ferdinand Hennenman (Amsterdam, Nederland, 15 Julie 1844 – distrik Kroonstad, Suid-Afrika, 11 Januarie 1932) was ’n welgestelde boer na wie die dorp Hennenman genoem is. Op vyftienjarige leeftyd het hy na Suid-Afrika gekom met net sy bagasie en 'n klompie juweliersware. Hy het vier maande in Kaapstad vertoef en daarna na die Paarl vertrek om by ene Minnaar 'n betrekking as winkelklerk te aanvaar. In 1860 het hy besluit om na die Vrystaat te verhuis. Hier het hy 'n tyd lank op die plaas van Jan Louw in die distrik Fauresmith gewoon en dadelik begin om vee aan te skaf. Terselfdertyd het hy as skoolmeester opgetree en as vergoeding vir sy dienste het hy 'n salaris van £5 per maand en kostelose weiding vir sy vee gekry. Toe die grenskwessie tussen die Vrystaat en Basoetoland in 1864 besleg moes word, is hy saam met die kommando van pres. Jan Brand. Kort daarna het hy in die oorlog teen die Basoeto's onder genl. Fick op kommando gegaan, en in die gevegte het hy hom so onderskei vir sy dapperheid dat hy 'n Basoetoponie by genl.


Die Kocatepe-moskee is die grootste moskee in Ankara, die hoofstad van Turkye. Dit is tussen 1967 en 1987 in die Kocatepe-buurt gebou. Sy grootte en prominente ligging maak dit ’n landmerk wat feitlik van enige plek in Sentraal-Ankara gesien kan word. Die idee om die Kocatepe-moskee te bou dateer van die 1940's. Op 8 Desember 1944 het die ondervoorsitter van Turkse Godsdienssake en 72 ander ’n nuwe vereniging, die "Vereniging om ’n Moskee in Yenişehir, Ankara te Bou", gestig. In 1947 het die vereniging ’n beroep op argitekte gedoen om projekte voor te lê, maar nie een van die ontwerpe is aanvaar nie. In 1956 is grond toegeken vir die moskee en die volgende jaar is weer eens ’n beroep om projekte gedoen. Dié keer is 36 ontwerpe oorweeg, en die gesamentlike plan van Vedat Dalokay en Nejat Tekelioğlu is aanvaar. Die ontwerp was innoverend en modern. Bouwerk het begin, maar weens groot kritiek van konserwatiewe oor die moderne voorkoms is bouwerk stopgesit nadat nog net die fondament gelê is.


21 April is die 111de dag van die jaar in die Gregoriaanse kalender (112de in 'n skrikkeljaar). Daar is nog 254 dae in hierdie jaar. 753 v.C. – Romulus stig Rome. 43 v.C. – Marcus Antonius word verslaan deur konsul Hirtius in die Slag van Mutina. 1659 – Benedetto Odescalchi (later Pous Innocentius XI) word kardinaal-priester van San Onofrio. 1742 – Pous Benedictus XIV verklaar Jeanne de Valois salig. 1836 – Die Texaanse Onafhanklikheidsoorlog kom tot 'n einde. 1863 – Bahá'u'lláh word verklaar as die hoof van die Bahá'í-geloof. 1945 – Bei die Duitse stad Bautzen groot pantseroffensief teen die naderende Sowjet en Poolse troepe.


Die term sous verwys in die kookkuns na 'n vloeistof wat vir die voorbereiding van voedsel gebruik of by 'n gereg bedien word. Souse is nie geregte in hulle eie reg nie, maar word gebruik om smaak, vogtigheid of 'n aantreklike voorkoms aan 'n gereg te verleen. Feitlik alle volkere het verskeie soorte sous in hulle kookkuns ontwikkel. Die woord sous is 'n Franse leenwoord (afgelei van sauce) en het sy etimologiese oorsprong in die Latynse salsus ("gesout"). Die oudste bekende sous is die antieke garum (of liquamen), 'n sous van gefermenteerde visingewande, wat danksy die destydse gewildheid van vissmaak deurgaans in die Romeinse kookkuns gebruik en dikwels selfs by soet nageregte gevoeg is. Aangesien vleis in die antieke tydperk meesal aan die spit gebraai is en vleissap nie beskikbaar was nie, het die Romeinse kookkuns die voorkeur aan marinades gegee, waarmee die kos verfyn is. Souse is moontlik ook steeds bygevoeg om spysvertering te bevorder; eeue lank is dit egter veral noodsaaklik om die smaak van bedorwe kos te verdoesel.


Koolstof (Latyn: Carbogenum), is 'n chemiese element in die periodieke tabel met die simbool C en atoomgetal van 6. Dié niemetaalagtige, tetravalente element kom algemeen voor en het verskeie allotropiese vorms: diamant (die hardste mineraal bekend). Die verbindingstruktuur kan beskryf word met vier elektrone in sogenaamde driedimensionele sp3 orbitale. grafiet (een van die sagste stowwe). Die verbindingstruktuur is drie elektrone in tweedimensionele sp2-orbitale en een elektron in 'n p-orbitaal. Kovalent verbinde sp1-orbitale is slegs van chemiese belang. Fullerene is nanometerskaal molekules. In die eenvoudigste vorm daarvan bestaan dit uit 60 koolstofatome in 'n gebuigde grafietlaag om 'n driedimensionele struktuur te gee wat baie soos 'n sokkerbal lyk. Lampswart of Roet bestaan uit klein grafietagtige areas. Die areas is lukraak verspreid, dus is die hele struktuur isotropies. Sogenaamde 'glasagtige koolstof' is isotropies en net so sterk soos glas. Anders as normale grafiet, is die grafietagtige lae nie gerangskik soos in die bladsye van 'n boek nie maar gefrommel soos wanneer 'n mens papier opfrommel. Koolstofvesels is soortgelyk aan glasagtige koolstof.


Die Slag van Blaauwberg, wat naby Kaapstad op 8 Januarie 1806 geveg is, was 'n klein maar deurslaggewende militêre botsing. Twee Britse infanteriebrigades onder lt.genl. David Baird het ’n Nederlandse garnisoen en burgermageenheid onder lt.genl. Jan Willem Janssens verslaan en die Kaap finaal geannekseer. Dit het Britse heerskappy in Suid-Afrika gevestig wat menige gevolge gedurende die 19de en 20ste eeu sou hê. 'n Tweehonderdjarige herdenking is in Januarie 2006 gehou. Die slag word gesien as deel van die Napoleontiese Oorloë in Europa. Op daardie stadium het die Kaapkolonie aan Nederland, wat toe as die Bataafse Republiek bekend gestaan het, behoort. Nederland was op daardie stadium onder Franse beheer. Weens die belangrikheid van die seeroete om die Kaap het die Britte besluit om die kolonie in besit te neem om te verhoed dat dit – en die seeroete – in Franse hande val. 'n Britse vloot is in Julie 1805 na die Kaap gestuur om te verhoed dat Franse troepeskepe wat deur Napoleon gestuur is die garnisoen in die Kaap kon versterk. Die kolonie is deur luitenant-generaal Jan Willem Janssens bestuur, wat ook die hoof van die militêre magte was.


PHP (PHP: Hypertext Preprocessor) is 'n reflektiewe programmeertaal oorspronklik ontwerp vir die skep van dinamiese webblaaie. PHP word hoofsaaklik gebruik vir bedienerkant programmatuur maar kan ook vanaf 'n instruksielyn koppelvlak of in alleenstaande grafiese gebruikerskoppelvlakke. PHP ding mee teen ander programmeertale mee soos Perl, Ruby en Python; met ingang Desember 2006 word dit op die vyfde plek van die TIOBE Programming Community Index se gewildheidsleer gelys, wat een plek laer is as in die voorafgaande jaar. Die lys is gebaseer op die wêreldwye beskikbaarheid van praktisyns, kursusse en handelaars. Die enigste implementering word saamgestel deur The PHP Group en word onder voorwaardes van die PHP-lisensie vrygestel. Dit word deur die Free Software Foundation as vrye sagteware beskou. Hierdie implementering dien as die de facto standaard vir PHP aangesien daar nie 'n formele spesifikasie bestaan nie. PHP is aanvanklik geskryf as 'n binêre CGI versameling in die C programmeertaal deur die Deens-Kanadese programmeerder, Rasmus Lerdorf in 1994 om 'n klein versameling Perl-skrips te vervang wat hy gebruik het om sy persoonlike webblad in stand te hou.


Marjorie Wallace OIS (1925, Edinburgh – 26 Junie 2005, Onrus) was 'n Suid-Afrikaanse skilder wat in Skotland gebore is en daar groot geword en studeer het. Nadat sy die Afrikaanse skrywer Jan Rabie in Parys ontmoet het en met hom getroud is, het sy haar in 1955 saam met hom in Suid-Afrika gevestig. Wallace het van 1942 tot 1947 kuns studeer by die Edinburgh College of Art. Sy het reeds vroeg beïndruk as kunstenaar en het die jongste persoon ooit geword om verkies te word tot die Koninklike Skotse Kunsakademie. In 1947 word die Andrew Grant-reisbeurs aan haar toegeken wat dit vir haar moontlik maak om na Europa te reis. Sy woon 'n aantal jare in Parys waar sy aan 'n aantal groepuitstallings deelneem. Sy hou haar eerste solo-uitstalling in Edinburgh in The Scottish Gallery. Wallace en Rabie is op 4 Januarie 1955 in die Britse Ambassade in Parys getroud. In Oktober 1955 verhuis die egpaar na Kaapstad waar hulle ’n huis in Groenpunt met Eric Laubscher en sy vrou Claude Boucharain gedeel het.


Die Pakt-regering is 'n koalisieregering wat van 1924 tot 1933 in Suid-Afrika aan die bewind was. Genl. Jan Smuts het die verkiesing van 8 Februarie 1921 met 'n indrukwekkende meerderheid gewen danksy die inlywing van die Unionisteparty by sy Suid-Afrikaanse Party in November die vorige jaar. Die gety het egter gou teen Smuts en sy regering gedraai. Op 24 Mei 1921 het 'n ernstige konfrontasie by Bulhoek, 40 km van Queenstown, in die Oos-Kaap plaasgevind toe Enoch Mgijima en sy volgelinge, wat as die Israeliete bekendgestaan het, hulle onwettig hier as plakkers gevestig het. Mgijima het gesê dit is om die einde van die wêreld af te wag, maar die regering het verskeie kere vergeefs probeer om hulle versoenend te oorreed om weg te trek. Uiteindelik is sowat 800 swaar bewapende manskappe onder bevel van die kommissaris van polisie na Bulhoek gestuur. Sowat 500 Israeliete het die polisie met assegaaie en tuisgemaakte wapens bestorm. Ná 'n verwoede geveg van 20 minute was 183 Israeliete dood of noodlottig gewond. Honderd is minder ernstig beseer en 150 is in hegtenis geneem.


Die administrasie of inligtingsfunksie is daarvoor verantwoordelik om 'n diens aan bestuur te lewer deur die insameling van primêre en sekondêre data, die veilige bywerking van data na inligting, bywerking van inligting, verwerking van data, aanbieding van inligting en die uiteindelike vertolking en ontleding van die inligting. Sakeonderneming versamel baie inligting, waaronder feite en syfers wat inligting verskaf oor hul markte, adresse en telefoonnommers van verskaffers, verkoopsyfers oor die jare, en hoe doeltreffend spesifieke prosesse of prosedures was, ensovoorts. Indien hierdie inligting behoorlik georganiseer is, kan dit ontleed word en gebruik word om te help om dit maatskappy of onderneming glad te bestuur, sy prosesse te verbeter en sy mark te vergroot. Dit is belangrik dat 'n onderneming se administratiewe funksie stelsels en prosedures het wat dit moontlik maar dat inligting korrek in hul stelsels ingevoer word, veilig bewaar, en maklik beskikbaar is vir ontleding en oorweging. Die rekenaar is belangrik in die hantering van inligting. Verskillende soorte programmatuur is beskikbaar om date mee in te voer en te verwerk na inligting. Die vertolking van inligting moet steeds deur mense gedoen word.


Willem Tobias Marais (10 Augustus 1928 – 26 Desember 2007) was die leier van Herstigte Nasionale Party sedert 2001. Marais, 'n sakeman en boer, was een van die vier LP's wat die HNP in 1969 gestig het as 'n ultra-konserwatiewe splintergroep van die Nasionale Party. Hy het vir baie jare gedien as die party se voorsitter tot hy in 2000 partyleier geword het na die dood van Jaap Marais. Marais het in die hospitaal op Mosselbaai gesterf nadat hy 'n hartaanval gehad het tydens 'n vakansie in Klein-Brakrivier. Ontmoet die HNP Geargiveer 17 Oktober 2007 op Wayback Machine Mail & Guardian, HNP leader Willie Marais dies" Geargiveer 28 Desember 2007 op Wayback Machine, Besoek op 27 Desember 2007.


Carabantes is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Wes is een van die vier hoofwindrigtings. Die ander hoofwindrigtings is: noord, oos en suid. Wes is die teenoorgestelde rigting van oos; op die kompasroos lê noord bo en wes links. Die son sak in die weste. Vandaar die slagspreuk: "As die son sak in die weste, is die luiaard op sy beste". Die skryfwyse vir 'weste' as windrigting is met 'n klein "w", vir die aanduiding van 'n bepaalde gedeelte van 'n land (soos Wes-Australië), 'n provinsie (soos Wes-Vlaandere) of 'n streek (soos Wes-Friesland) gebruik mens 'n hoofletter "W". Die Weste verwys dikwels na die Westerse wêreld. Die Wilde Weste verwys na die weste van die Verenigde State van Amerika. Wikiwoordeboek het 'n inskrywing vir wes.


Borlänge is 'n stad in die historiese Sweedse provinsie (landskap) Dalarna en die administratiewe setel van die gelyknamige munisipaliteit in die huidige provinsie Dalarnas län. Borlänge het eers in 1944 stadstatus gekry en het vandag 'n bevolking van sowat 41 700 mense. Borlänge is 'n belangrike nywerheidstad en spoorwegsentrum met sy eie opstelterrein. Die stad is ook die setel van Trafikverket, Swede se nasionale padbestuur- en spoorwegadministrasie. Ander belangrike werkgewers is ondernemings soos die metaalverwerker SSAB en die papiervervaardiger Stora Enso Kvarnseden Mill. Die Dala-streeklughawe is suid van Borlänge geleë. "Tätorternas landareal, folkmängd och invånare per km2 2005 och 2010" (in Sweeds). Statistics Sweden. 14 Desember 2011. Geargiveer vanaf die oorspronklike op 25 April 2019. Besoek op 21 Mei 2012. Hierdie artikel is ’n saadjie. Voel vry om Wikipedia te help deur dit uit te brei.


Wisselkoers is die finansiële term wat gebruik word om die hoeveelheid waarde wat 'n geldeenheid van 'n spesifieke land het met die geldwaarde van 'n ander land te vergelyk. 'n Voorbeeld van 'n wisselkoerspaar is die Suid-Afrikaanse rand (ZAR, simbool: R), en die Amerikaanse dollar (VSD, simbool: $) Die wisselkoers van hierdie twee eenhede m.a.w. die hoeveelheid wat iemand sal kry op daardie spesifieke tyd as een VSD vir die ZAR eenheid (die rand) verruil word is gelyk aan R15.43. Die verwisseling van geld is algemeen en nodig in vandag se lewe. Dit kan op twee maniere gehanteer word. Die een word genoem druk- wisselkoers, dit beteken dat die wisselkoers op die huidige syfers verruil word (Engels: spot rate), so kry mens ook voor-wisselkoers wanneer die transaksie vandag gekwoteer is en verruil is, maar die betaling sal op 'n spesifieke datum in die toekoms plaasvind of in die toekoms afgelewer word. Dan sal die wisselkoers op die gekwoteerde datum gebruik word om die hoeveelheid te spesifiseer.


Alfeus, ook bekend as Alpheios (Grieks: Ἀλφειός), was in die Griekse mitologie ’n rivier en riviergod. Soos die meeste riviergode was hy die seun van Okeanos en Tetis. Alfeus was ’n kranige jagter en het verlief geraak op die nimf Aretusa, maar sy het na ’n eiland gevlug en haarself in ’n put verander. Daarna het Alfeus homself in ’n rivier verander wat onder die see deur gevloei het tot waar sy water met die put Aretusa saamgevloei het Die Romeinse skrywer Ovidius het die verhaal affens anders vertel: Aretusa, ’n pragtige nimf, is eenkeer onkant betrap deur die god terwyl sy in die rivier Alfeus gebad het en hy het haar probeer vang. Die godin Artemis het haar jammer gekry en in ’n put verander. Alfeus is ook die rivier waarvan Herakles die vloei verander het tydens die vyfde van sy twaalf take, om die Augiasstal in ’n enkele dag skoon te maak, ’n taak wat as onmoontlik beskou is. Hierdie artikel is merendeels vertaal vanaf die Engelse Wikipedia-artikel en:Alpheus (mythology) Schmitz, Leonhard (1867).


Paardekraal-monument is 'n monument geleë in Paardekraalstraat in Krugersdorp. Die monument het as 'n stapel klippe ontstaan, wat gepak is as deel van 'n versetaksie teen Britse oorheersing. Die monument is in November 1890 voltooi. Op 12 April 1877 annekseer Sir Shepstone die Zuid-Afrikaansche Republiek (ZAR) namens Brittanje sonder dat 'n enkele skoot geskiet is. Die anneksasie was 'n direkte gevolg van die ontdekking van goud in die ZAR, goud wat Brittanje vir hulself wou toeëien. Die gebeure word gevolg deur 'n periode van geleidelike verset deur die burgers van die ZAR en verskeie afvaardigings word onder leiding van Adjunkpresident Paul Kruger na Brittanje gestuur. Nadat hierdie afvaardigings en ander onderhandelings met Brittanje misluk het, word die burgers vir 'n vergadering na Paardekraal op 8 Desember 1880 opgeroep. Tydens hierdie vergadering, besluit die sowat 6 000 burgers, dat die tyd aangebreek het om iets daadwerkliks te doen. Op 'n voorstel van Paul Kruger het die burgers 'n klipstapel gepak op die plek waar die monument vandag staan. Op hierdie tydstip is die Paardekraalgelofte ook afgelê.


Peel en Maas (Limburgs: Pieël en Maas) is 'n munisipaliteit in die Nederlandse provinsie Limburg, wat grens aan die Maasrivier en aan die provinsie Noord-Brabant, en wat deels in die streek van Die Peel lê. Die munisipale gebied het sowat 43 000 inwoners (2012) en 'n oppervlakte van 161 km². Peel en Maas is in 2010 gestig en gevorm uit die munisipaliteite Helden, Kessel, Maasbree en Meijel. Panningen is die administratiewe setel van die munisipaliteit. Plekke in die munisipale gebied van Peel en Maas: Baarlo, Beringe, Egchel, Grashoek, Helden, Kessel, Kessel-Eik, Koningslust, Maasbree, Meijel en Panningen. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Ciudad Juárez ([sjuˈðad ˈxwaɾes]) is 'n groot stad in die noord-weste van die Meksikaanse deelstaat Chihuahua en is op 8 Desember 1659 deur Spanjaarde onder Fray García de San Francisco as Presidio Paso del Norte gestig. Die stad het 'n bevolking van 1 321 004 en 2 031 319 in die metropolitaanse gebied Ciudad Juárez/El Paso in 2010 gehad, met 'n oppervlakte van 188 km². Ciudad Juárez is geleë aan die grens van die Verenigde State van Amerika naby El Paso en word sedert die Meksikaanse nederlaag in die oorlog teen die VSA in 1848 deur die Rio Grande van die noordelike susterstad geskei. Vanaf Ciudad Juárez tot by die Golf van Meksiko vorm die Rio Grande die grens tussen die twee lande. In 1888 is die stad na die Meksikaanse president Benito Juárez (1806-1872) vernoem. Tydens die Meksikaanse Rewolusie het Ciudad Juárez as 'n belangrike strategiese punt gedien. Sedert die stigting van die NAFTA saam met Kanada en die VSA op 1 Januarie 1994 het die stad 'n demografiese groei ervaar, veral uit die noordelike susterstad El Paso.


The Valley is die hoofstad en enigste stad van die eilandstaat Anguilla, 'n Britse oorsese grondgebied in die Karibiese See. Die stad is in 1787 gestig en het 'n bevolking van 1 169 in 2001 gehad. Hierdie artikel is ’n saadjie. Voel vry om Wikipedia te help deur dit uit te brei.


.sm is die Internettopvlakdomein vir San Marino. Lys van Internettopvlakdomeine IANA se whois-inligting vir .sm


Bilzen (Limburgs: Bilze) is 'n Belgiese stad en munisipaliteit in die suidooste van die Vlaamse provinsie Limburg. Die munisipale gebied het sowat 31 000 inwoners (2011) en 'n oppervlakte van 76 km². In die plek Rijkhoven lê die Alden Biesen, 'n baie groot kasteel. Plekke in die munisipale gebied van Bilzen: Beverst, Bilzen (stad), Eigenbilzen, Grote-Spouwen, Hees, Hoelbeek, Kleine-Spouwen, Martenslinde, Merem, Mopertingen, Munsterbilzen, Rijkhoven, Rosmeer, Schoonbeek, Sint-Jozefsparochie en Waltwilder. Kim Clijsters (1983), tennisster (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Hoeselt (Limburgs: Hoeiselt) is 'n Belgiese dorp en munisipaliteit in die suide van die Vlaamse provinsie Limburg. Die munisipale gebied het sowat 10 000 inwoners (2011) en 'n oppervlakte van 30 km². Plekke in die munisipale gebied van Hoeselt: Alt-Hoeselt, Hoeselt-Centrum, Onze-Lieve-Vrouwparochie, Romershoven, Schalkhoven, Sint-Huibrechts-Hern en Werm. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Die kiesafdeling Springs was van die heel eerste algemene verkiesing op 15 September 1910, skaars vier maande ná Uniewording, 'n setel in die Volksraad van die Unie van Suid-Afrika en daarna tot in 1994 in die Republiek van Suid-Afrika se Volksraad. Die kiesafdeling het mettertyd oorgegaan van die Arbeidersparty na die Verenigde Party en uiteindelik 'n redelik veilige Nasionale Party-vesting geword. In die heel eerste verkiesing in 1910 wen die Arbeidersparty se Walter Madeley met net 73 stemme teen A.G. Barlow van die Unionisteparty. Madeley staan in 1915 in die nuwe, aangrensende kiesafdeling Benoni, maar in Springs verloor die Arbeiders se D.M. Kendall teen G. Rennie, Unionis, met 178 stemme. Die Arbeider G. Hills kom in 1920 te staan teen die Suid-Afrikaanse Party se A.M. Miller en die Nasionale Party se A.M. van Belkum en wen met 501 stemme. Hills verloor egter in 1921, nadat die S.A.P. en die Unioniste saamgesmelt het, met 156 stemme teen die Sap F.J. van Aardt in 'n driehoekige stryd waarin W.J. van Zyl van die N.P. derde kom.


Die Melkweg het verskeie kleiner satelliet-sterrestelsels wat deel uitmaak van die Melkweg-subgroep. Dié subgroep is deel van die plaaslike sterrestelselswerm, die Lokale Groep. Die Melkweg se satelliet-stelsels sluit die volgende in: G. Torrealba, S.E. Koposov, V. Belokurov & M. Irwin (13 April 2016). "The feeble giant. Discovery of a large and diffuse Milky Way dwarf galaxy in the constellation of Crater". Monthly Notices of the Royal Astronomical Society. doi:10.1093/mnras/stw733.AS1-onderhoud: meer as een naam: authors list (link) CS1 maint: date and year (link)


Die Suidelike Waterslang (Latyn: Hydrus) is ’n klein sterrebeeld in die suidelike hemelruim. Dit is een van die 12 konstellasies wat deur Petrus Plancius geskep is uit waarnemings van Pieter Keyser en Frederick de Houtman. Die enigste ster in die Suidelike Waterslang wat enigiemand ’n naam gegee het, is γ Hyi, wat die Chinese Foo Pih gedoop het. In Augustus 2010 het ’n Europese sterrekundespan in Chili aangekondig hulle het die bestaan van minstens vyf planete om die ster HD 10180 in dié sterrebeeld bevestig. "New solar system has up to seven planets Geargiveer 29 Junie 2011 op Wayback Machine". news.com.au. 25 Augustus 2010. The Deep Photographic Guide to the Constellations: Hydrus Star Tales – Hydrus Wikimedia Commons het meer media in die kategorie Suidelike Waterslang. Hierdie artikel is vertaal uit die Engelse Wikipedia


Jiujiang (Chinees: 九江) is 'n stad in die Chinese provinsie Jiangxi met 'n bevolking van 4 728 763 in 2010. Die stad is geleë in die suidooste van China, aan die Yangtze. Dit is die tweede grootste stad van die provinsie Jiangxi ná Nanchang. Die naam Jiujiang beteken "nege riviere". Hierdie artikel is ’n saadjie. Voel vry om Wikipedia te help deur dit uit te brei.


Twee modelle van 'n generiese pentakwark ’n Pentakwark is ’n hipotetiese subatomiese deeltjie wat uit vier kwarke en ’n antikwark bestaan wat saamgebind is (in teenstelling met drie kwarke in normale barione). Aangesien die bariongetal van kwarke +1⁄3 en dié van antikwarke −1⁄3 is, sal die totale bariongetal 1 wees, wat as ’n eksotiese barion geklassifiseer sal word. Michał Praszałowicz het in 1987 die eerste keer die bestaan van pentakwarke voorspel, maar dit was buitengewoon moeilik om te ontdek, en sommige wetenskaplikes het selfs gemeen ’n onbekende natuurwet voorkom die vorming daarvan. In die middel 2000's het verskeie eksperimente die bestaan van pentakwarke na bewering bevestig, maar latere eksperimente en ’n herontleding van die resultate kon geen bewyse vir die bestaan van die deeltjies oplewer nie. Op 13 Julie 2015 is twee verskillende pentakwarke na alle waarskynlikheid ontdek in eksperimente by die Groot Hadronversneller, een met ’n massa van 4 449 MeV (byna vyf keer dié van ’n proton) en een van 4 380 MeV. Hulle bestaan uit twee op-kwarke, ’n af-kwark, ’n sjarme-kwark en ’n antisjarme-kwark, wat hulle kwarkonium-pentakwarke maak.


Bosone is in deeltjiefisika een van twee klasse elementêre deeltjies; die ander klas is fermione. Die term "boson" is geskep deur Paul Dirac as erkenning aan die werk van Satyendra Nath Bose, wat saam met Albert Einstein die Bose–Einstein-statistiek oor die eienskappe van elementêre deeltjies ontwikkel het. Voorbeelde van bosone sluit in fundamentele deeltjies (soos die Higgsboson, die vier kragdraende bosone van die Standaardmodel en die nog teoretiese graviton van kwantumswaartekrag); saamgestelde deeltjies (mesone, stabiele kerns van ewe massagetalle, bv. deuterium, helium-4, lood-208); en kwasideeltjies (bv. Cooper-pare). ’n Belangrike eienskap van bosone is dat daar nie ’n beperking is aan die getal wat dieselfde kwantumtoestand kan beslaan nie. In teenstelling daarmee kan twee fermione nie dieselfde kwantumruimte beslaan nie. Terwyl fermione materie uitmaak, is bosone die kragdraers wat as "gom" dien en die materie bymekaarhou. Hierdie artikel is vertaal uit die Engelse Wikipedia Daigle, Katy (10 Julie 2012). "India: Enough about Higgs, let's discuss the boson". AP News (in Engels).


Albertsdal is 'n voorstad in Alberton, Gauteng. Volgens die 2011-sensus het Albertsdal 'n bevolking van 4 559 gehad, waarvan 26,5% Blankes was. Die voorstad is net 1 km van die township Katlehong geleë. Brackendowns Brackenhurst Randhart Verwoerdpark 2011-sensus (Albertsdal) Hierdie artikel is ’n saadjie. Voel vry om Wikipedia te help deur dit uit te brei.


Agang Suid-Afrika is 'n progressiewe Suid-Afrikaanse politieke party wat op 18 Februarie 2013 gestig is deur Mamphela Ramphele. Die party moedig die hervorming van direkte regering aan en streef daarna “om ’n sterker demokrasie te bou waarin burgers die kern van openbare lewe sal wees” en beoog om die regerende African National Congress in die 2014 algemene verkiesing aan te vat. Die naam “Agang” is ’n Suid-Sotho-woord wat beteken “om te bou”. Die party se naam kan as ‘akhani’ vertaal word in die Nguni-taalfamilie (Zoeloe, Swazi, Suid-Ndebele en Xhosa). Op 28 Januarie 2014 is aangekondig dat Ramphele as die Demokratiese Alliansie se presidentskandidaat in die 2014 algemene verkiesing sou optree. Hierdie rampspoedige poging tot ’n oorname van die DA is vyf dae later, op 2 Februarie beëindig toe Ramphele gesê het sy is nie meer vir die DA beskikbaar nie. Die party is op vyf beginsels gebou: bemagtig mense om te regeer, bou effektiewe openbare dienste, bou ’n hergestruktureerde ekonomie, bou ’n moderne opvoeding- en opleidingstelsel en die heropbou van Suid-Afrika se posisie in Afrika en Internasionaal.


Heqet was in die Egiptiese mitologie ’n godin van vrugbaarheid. Vir die Antieke Egiptenare was die padda die simbool van lewe en vrugbaarheid, want baie van hulle is gebore ná die jaarlikse oorstroming van die Nylrivier, wat die grond weer vrugbaar gemaak het. ’n Padda-godin het dus in die mitologie ontstaan wat met vrugbaarheid verbind is. Haar naam is op baie verskillende maniere gespel, onder meer Heqat, Hekit of Heget. Sy is meestal uitgebeeld as ’n padda of ’n vrou met die kop van ’n padda, of soms as ’n padda aan die einde van ’n fallus om haar verbintenis met vrugbaarheid te wys. Daar word dikwels na haar verwys as die vrou van die god Chnoem. Robert A. Armour, Gods and Myths of Ancient Egypt, American Univ. in Cairo Press, 2001, bl. 116 Arthur Cotterell, The Macmillan Illustrated Encyclopedia of Myths & Legends, Macmillan, 1989, bl. 213 Wikimedia Commons het meer media in die kategorie Heqet. Hierdie artikel is vertaal uit die Engelse Wikipedia


Tefnoet of Tefenet was in die Egiptiese mitologie ’n godin van reën, vogtigheid, dou en vogtige lug. Sy is die suster en metgesel van die luggod, Sjoe, en die ma van Geb en Noet. Haar naam beteken letterlik "daardie water" en word verbind met die Egiptiese woord vir "spoeg". Volgens sommige weergawes van die skeppingsmite het Ra (of Atoem) haar uitgespoeg, en haar naam is in latere tekste geskryf as ’n mond wat spoeg. Anders as ander gode het Tefnoet geen enkele simbool gehad nie. Tefnoet is ’n dogter van die songod god Ra-Atoem. Sy was getroud met haar tweelingbroer, Sjoe. Daar is verskeie weergawes van die mite oor die skepping van Tefnoet en Sjoe. In alle weergawes word sy verbind met die een of ander vorm van liggaamsvloeistof. In die skeppingsmite van Heliopolis masturbeer Atoem om Tefnoet en Sjoe te maak: Atoem het voortgeplant deur in Heliopolis te masturbeer. Hy het sy penis in sy hand geneem sodat hy daardeur ’n orgasme kon bereik. En die broer en suster is gebore – dit is Sjoe en Tefnoet.


Die bosoordeelboom (Erythrophleum suaveolens) is 'n middelgroot tot groot boom. Dit word langs riviere en in tropiese woude in die Benede-Zambezivallei aangetref. Dit word van Senegal tot Soedan en Kenia en vandaar tot Zimbabwe en Mosambiek aangetref. Dit groei in vogtige halfbladwisselende woude, galerybosse en bosveld van seevlak tot 1 100 m hoog. Dit is afwesig in immergroenwoude. Dit is 'n middelgroot boom wat 25 – 30 m hoog kan word en dikwels lae vertakkings het. Die bas het fyn skeurtjies en is grys van kleur. Dit het afwisselende blare; die blaarsteel en -spil kan 35 cm lank word. Die bloeiwyse is 'n okselstandige pluim met piekagtige trosse wat 12 cm lank kan word. Die vrug is 'n plat met 'n effens geboë peul. 5-17 cm x 3-5 cm. Die bas word dikwels vir medisinale doeleindes gebruik en is in die laat 19de eeu ook na Europa uitgevoer waar dit teen hartsiektes gebruik is. Later is dit deur digitoksien vervang. Die hout van die boom is hard, swaar en duursaam. Die hout se kern is geelbruin of rooibruin en het 'n digtheid van 900 kg/m³ met 'n voggehalte van 12%.


Ds. Ezra Andreas Pienaar (distrik Beaufort-Wes, 17 Maart 1883 – Bloemfontein, 27 Februarie 1930) was 'n leraar in die Nederduitse Gereformeerde Kerk wat in drie gemeentes gedien het voor sy voortydige dood in die ouderdom van 46 jaar en 11 maande. Ezra Pienaar is gebore op 'n plaas in die distrik Beaufort-Wes. Toe hy nog baie jonk was, het sy ouers na Victoria-Wes verhuis, waar hy sy eerste onderwys by 'n goewernante ontvang het. Sy verdere opleiding het hy op Wellington en aan die Victoria-kollege op Stellenbosch ontvang. Om geld te bekom vir sy teologiese studie aan die Kweekskool het hy eers 'n ruk gaan onderwys gee op Tulbagh, waar hy 'n onderwysers, mej. G. Krige, oorspronklik van die Eikestad, ontmoet het en met wie hy later (1913) getrou het. Begin 1910 is hy toe na die Kweekskool om vir die evangeliebediening te studeer. In Desember 1912 is hy gelegitimeer en 'n paar maande later is hy na die NG gemeente Wellington as hulpprediker van ds. (later prof.) D.G. Malan. Ds.